Online komentari novi izazov za medije | PCNEN\nObjavljeno: 21.06.2018, 12:56\nPiše: Nevena Krivokapić* Medijske i online zajednice na zapadnom Balkanu već godinama vode debatu o komentarima na internet portalima medija. Rasprave su se naročito zaoštrile zbog popularnosti i posećenosti medija na internetu, koji “žive” u konvergentnom miksu sa društvenim mrežama, blogovima i drugim platforama za deljenje sadržaja korisnika (user-generated content). Potencijal komentara na tekstove onlajn medija da omoguće diskusiju i dvosmernu komunikaciju medija i publike nažalost nije opravdao očekivanja, upravo zbog čestog pretvaranja komentara u “bojna polja” mržnje i širenja netrpeljivosti. Odgovorni mediji vode računa o komentarima na tekstove pomoću pravila komentarisanja i moderacije, odnosno upravljanja pristiglim komentarima čitalaca. Svaki online medij prema svojim potrebama, resursima i mogućnostima treba da odluči koji mu način moderacije najviše odgovara – da li će odlučiti da kontroliše sve komentare pre objavljivanja (premoderacija) ili će brisati samo neprimerene komentare nakon prijave (postmoderacija). Dešava se da očekivanja čitalaca od onlajn komentara, čija je suština da omogući da se i njihovo mišljenje čuje, često nisu ispunjena upravo zbog osećaja da se nad njima vrši neka vrsta kontrole, jer moderatori na kraju odlučuju čiji će komentar biti objavljen. S druge strane, novinari trpe pritisak javnog mnjenja, a profesionalni standardi u velikoj meri variraju. Kako bi se postigao konsenzus obe strane (čitalaca i medija) u vezi sa objavljivanjem komentara na informativnim portalima, neophodno je razmotriti više mogućnosti, jer za sada ne postoji jedinstveno rešenje. Prvenstveno, treba napraviti razliku između premoderacije i postmoderacije komentara čitalaca. Premoderacijom komentara mediji postaju odgovorni za sadržaj svakog komentara čitalaca koji objave, što je izuzetno problematično imajući u vidu koliko komentara najposećeniji sajtovi medija objave u toku dana. Drugi negativan aspekt premoderacije jeste prethodna cenzura sadržaja korisnika, koji mogu biti demotivisani da učestvuju u debati. Takođe, prihvatanje pravne odgovornosti za sadržaj korisnika svakako nije sigurna staza kojom bi mediji želeli da idu. Kad se sve to uzme u obzir, da li bi postmoderacija pomogla kvalitetnijoj komunikaciji u komentarima? Ono na čemu se postmoderacija zasniva su upravo odredbe Direktive Evropske unije o elektronskoj trgovini 2000/31/EC, koja je sastavni deo nacionalnog prava svih država članica EU, ali i zemalja koje su u procesu pristupanja, kao što je Crna Gora, gde su njene odredbe inkorporirane u Zakon o elektronskoj trgovini. Postmoderacija, tj. objavljivanje svih komentara odmah po njihovom postavljanju, jeste alternativa koja zahteva manje resurse, a može da ponudi veće mogućnosti za izražavanje čitalaca. Medij može da snosi odgovornost tek ako nije uklonio komentare koje su korisnici prijavili jer nisu u skladu sa pravilima komentarisanja ili zakonskim okvirom. U skladu sa tim, neophodno je da mediji razviju jasne i precizne procedure za prijavljivanje sadržaja koje će im omogućiti da brzo i jednostavno uklanjaju komentare koji ne doprinose debati i kojima se opcija komentarisanja zloupotrebljava. Iako je presuda Evropskog suda za ljudska prava Delfi protiv Estonije postmoderaciji zadala ozbiljan udarac, treba imati u vidu da je to ipak specifičan slučaj i da ne bi trebalo donositi zaključke samo na osnovu jedne presude. Praksa tog suda u drugim slučajevima u vezi sa internet komentarima, kao što su MTE i Index.hu protiv Mađarske i Pil protiv Švedske, ukazuje da se portalima ne može nametati odgovornost za komentare čitalaca ukoliko su postupali u skladu sa zakonom, tj. uklanjali problematične komentare po prijavi. Da bi postmoderacija bila efkasnija i u skladu sa propisima koji uređuju objavljivanje sadržaja, neophodno je razmotriti dodatne korake. Trebalo bi pružiti šansu i članovima onlajn zajednice da se uključe u regulisanje komentara. Za nezakonit i neprimeren sadržaj bi trebalo razviti procedure za uklanjanje sadržaja po prijavi zainteresovanih lica. U skladu sa tim u okviru pravila komentarisanja na samom sajtu treba da postoje jasne smernice na koji način i kada će komentari biti uklonjeni po prijavi. Međutim, bez obzira za koji model moderacije se odlučite treba imati u vidu sve obaveze koje moderacija nosi sa sobom. Kako bi se bolje razumeli osnovni principi premoderacije i postmoderacije, pogledajte vodič SHARE FondacijeDobre prakse i regulatorni modeli za odgovorno objavljivanje onlajn komentara, kao i Pripučnik za prilagođavanje pravila potrebama online medija,Saveta za štampu Srbije. Nadamo se da ovi modelii mogu da posluže kao osnova za izbor moderacije i izradu pravila komentarisanja, koji se mogu dalje prilagođavati i razraditi prema potrebama samih medija. *Autorka je koordinatorka za onlajn medije i slobodu izražavanja SHARE Fondacija Napomena: Blog je, uz saglasnost, preuzet sa veb sajta Instituta za medije CG. Blog je dio projekta, ”Respekt – Za podizanje etičkih standarda u medijima i povjerenja građana u etičke standarde”, pomognutog od strane EU, a koji provodi Institut za medije Crne Gore zajedno sa Mirovnim Institutom iz Ljubljane i Mrežom za etičko novinarstvo iz Londona (EJN).\nPiše: Nevena Krivokapić*\nOdgovorni mediji vode računa o komentarima na tekstove pomoću pravila komentarisanja i moderacije, odnosno upravljanja pristiglim komentarima čitalaca. Svaki online medij prema svojim potrebama, resursima i mogućnostima treba da odluči koji mu način moderacije najviše odgovara – da li će odlučiti da kontroliše sve komentare pre objavljivanja (premoderacija) ili će brisati samo neprimerene komentare nakon prijave (postmoderacija).\nDa bi postmoderacija bila efkasnija i u skladu sa propisima koji uređuju objavljivanje sadržaja, neophodno je razmotriti dodatne korake. Trebalo bi pružiti šansu i članovima onlajn zajednice da se uključe u regulisanje komentara. Za nezakonit i neprimeren sadržaj bi trebalo razviti procedure za uklanjanje sadržaja po prijavi zainteresovanih lica. U skladu sa tim u okviru pravila komentarisanja na samom sajtu treba da postoje jasne smernice na koji način i kada će komentari biti uklonjeni po prijavi.\nMeđutim, bez obzira za koji model moderacije se odlučite treba imati u vidu sve obaveze koje moderacija nosi sa sobom. Kako bi se bolje razumeli osnovni principi premoderacije i postmoderacije, pogledajte vodič SHARE FondacijeDobre prakse i regulatorni modeli za odgovorno objavljivanje onlajn komentara, kao i Pripučnik za prilagođavanje pravila potrebama online medija,Saveta za štampu Srbije. Nadamo se da ovi modelii mogu da posluže kao osnova za izbor moderacije i izradu pravila komentarisanja, koji se mogu dalje prilagođavati i razraditi prema potrebama samih medija.\n*Autorka je koordinatorka za onlajn medije i slobodu izražavanja


Zdravlje i razvoj u ranom detinjstvu | UNICEF Srbija\nRano detinjstvo je najvažniji period u životu deteta. Do pete godine mozak se razvija brže nego ikada kasnije i postavlja fizičke, mentalne i emocionalne temelje za našu budućnost. Ulaganje u uslove za zdravlje i razvoj male dece je dokazano delotvorno i spada u najisplativije načine koji sprečavaju visoke izdatke za zdravstvene usluge i usluge za smanjenje siromaštva u budućnosti.\n2018. godine UNICEF i Svetska zdravstvena organizacija usvojili su Dokument – „Okvir podsticajne nege“ kojim daju jasne smernice politikama i praksama podrške deci u ranom detinjstvu. Kako se navodi u ovom dokumentu, da bi ostvarila svoj puni potencijal, deci je potrebno 5 međusobno povezanih komponenti staranja:\nbezbednost i sigurnost,\nbriga koja odgovara na potrebe\nmogućnosti za učenje u ranom detinjstvu kroz igru i interakciju sa roditeljima.\nProgrami za razvoj u ranom detinjstvu najdelotvorniji su za decu iz najugroženijih porodica i značajno doprinose smanjenju nejednakosti među vršnjacima. Roditelji su detetu najvažniji oslonac, ogledalo, prozor u svet i učitelji. Programi podrške koji osnažuju roditelje postavljaju temelje za optimalni razvoj u detinjstvu i dugoročnu otpornost kroz život.\nDa bi se deca u Srbiji razvijala i imala bolja iskustva u detinjstvu i bolje ishode u odraslom životu, UNICEF podržava:\nSnažne politike i usluge za odojčad i malu decu koje su usklađene sa „Okvirom za podsticajnu negu“ i obuhvataju brigu o blagostanju dece i njihovih staratelja, naročito u ugroženim porodicama, poput porodica koje žive u siromaštvu, romskih porodica te porodica sa decom sa smetnjama u razvoju i invaliditetom.\nUnapređenje brige o majkama koja obuhvata promovisanje isključivog dojenja tokom prvih 6 meseci, kako bi svako dete moglo da preživi i napreduje.\nJačanje neonatalnih bolnica, naročito onih za intenzivnu negu, kako bi se odgovorilo na urgentne potrebe najosetljivijih beba i osnaživanje resursa kako bi mogli da pruže podsticajnu negu koja spašava živote.\nEfikasniju nabavku i distribuciju osnovnih vakcina za decu, delotvornije sisteme upravljanja podacima o imunizaciji i zdravlju deteta, komunikaciju putem zdravstvenih službi i medijskih platformi, kao i bolje pripremljen odgovor na izbijanje epidemija.\nKvalitetan međusektorski odgovor i unapređivanje usluga u ranom razvoju kroz rad patronaže, pedijatra, predškolskih ustanova i usluga u socijalnoj zaštiti radi osnaživanja roditelja i staratelja za kvalitetno odgajanje dece kako bi deci pružili ljubav, pažnju i podsticaj za fizički, socio-emocionalni i intelektualni razvoj, kao i razvoj veština komunikacije i učenja kroz igru i istraživanje u interakciji sa oba roditelja.\nUvođenje kvalitetnih intervencija u ranom detinjstvu, počevši od blagovremenog otkrivanja razvojnih rizika i uključujući intervencije kroz tri ključna sistema podrške – zdravstvenu zaštitu, predškolsko vaspitanje i obrazovanje i socijalnu zaštitu, kako bi se intervencije nadovezale na porodično orijentisani pristup zadovoljenja potreba dece sa odstupanjima i smetnjama u razvoju, njihovih roditelja i staratelja.\nUNICEF se zalaže za snažne politike za odojčad i malu decu kako bi se obezbedili kvalitet i kontinuitet kritičnih usluga brige o majkama, novorođenčadi i deci, od začeća i tokom prvih šest godina života\nUNICEF se zalaže za izgradnju međusektorskih politika za integrisanu podršku razvoju u ranom detinjstvu, rodno uravnoteženom roditeljstvu kroz igru\nLjudski potencijal treba negovati u ranom uzrastu svakog deteta kako bi se povećale šanse za bolje životne ishode i održiv, zdraviji razvoj budućih generacija.\nU Srbiji je u poslednjoj deceniji ostvaren znatan napredak u oblasti razvoja u ranom detinjstvu; međutim, da bi se odgovorilo na hitne potrebe male dece i njihovih porodica, treba ubrzati napore kako nijedno dete ne bi bilo izostavljeno.\nČak i pre pandemije kovida-19, koja je donela dodatne izazove za decu i roditelje, bilo je jasno da se društvo u Srbiji još uvek suočava sa mnogim nejednakostima. Deca iz najmarginalizovanijih grupa i dalje zaostaju za ostatkom populacije, a njihova prava i potencijali se ne ostvaruju, čime im se uskraćuje šansa da izađu iz siromaštva i stanja socijalne isključenosti.\nPerinatalna smrtnost od 8,2 na 1000 rođenih u Srbiji i dalje je mnogo veća nego prosečna stopa od 4,9 u 25 zemalja EU.\n20% dece iz opšte populacije nije primilo sve vakcine na vreme, a isto važi i za 37% dece iz romskih naselja.\nSamo 24% dece je isključivo dojeno tokom prvih pet meseci života, dok je to slučaj kod samo 8% dece iz romskih naselja.\nSamo 41% očeva redovno učestvuje u aktivnostima učenja sa svojom decom uzrasta 2 do 4 godine, naspram samo 11% u romskim naseljima.\nSvako treće dete uzrasta 3 do 4 godine trpi telesno kažnjavanje, iako se 90% roditelja slaže da ono nije potrebno.\nSamo polovina dece mlađe od 5 godina iz najsiromašnijih domaćinstava ima tri ili više knjiga, u poređenju sa 90% dece iz najbogatije grupe.\nOko 60.000 male dece u Srbiji se suočava sa razvojnim rizicima i poteškoćama, a njihovim porodicama je potrebna dodatna podrška u vidu usluga ranih intervencija.\nPandemija kovida-19 je pojačala postojeće ranjivosti i socijalne nejednakosti, negativno je uticala na kontinuitet zdravstvenih usluga te na emocionalno blagostanje i mentalno zdravlje dece i staratelja, a uz to je umanjila sposobnost roditelja za podsticajno i osetljivo roditeljstvo kroz igru koje neguje razvoj deteta i sprečava štetna iskustva iz detinjstva.\nUNICEF podržava resorna ministarstva Vlade Republike Srbije u unapređenju uslova za ostvarivanja prava male dece, sa fokusom na najmarginalizovaniju decu i njihove porodice, jer se oni suočavaju sa izazovima u pristupu kvalitetnim zdravstvenim i drugim uslugama koje pomažu razvoju u ranom detinjstvu, poput dece sa smetnjama u razvoju i invaliditetom i romske dece.\nMinistarstvo zdravlja je 2016. godine odobrilo Nacionalni program za unapređenje razvoja u ranom detinjstvu koji promoviše razvoj dece i podržava njihove roditelje u stvaranju uslova za to. Takođe, mere podrške roditeljstvu su integrisane u lokalne planove modela javnog zdravlja.\nInovativna rešenja su uvedena korišćenjem digitalnih tehnologija za video savetovanje na daljinu o podsticajnoj nezi. Ovo savetovanje namenjeno je patronažnim sestrama, za usluge intervencija u ranom detinjstvu i za usluge zdravstvenih medijatora.\nUNICEF je podržao telefonsko savetovalište Halo beba u razvoju mobilne aplikacije za roditelje male dece. Ova aplikacija je laka za korišćenje i nudi roditeljima širom Srbije sadržaje o podsticajnoj nezi, razvoju u detinjstvu i podsticajnom roditeljstvu kroz igru koje odgovara na potrebe dece.\nNovi model integrisanih, porodično orijentisanih usluga ranih intervencija u ranom detinjstvu pilotira se radi proširenja u narednim godinama. Inovativni programi za roditelje i nove asistivne tehnologije otvorenog koda se pilotiraju radi pružanja podrške roditeljima i deci sa smetnjama u razvoju i invaliditetom.\nOd početka pandemije kovida-19 UNICEF pruža intenzivnu podršku Ministarstvu zdravlja kako bi se obezbedili kontinuitet i kvalitet kritičnih usluga za negu majke i deteta. To treba da omogući nesmetan pristup akušerskoj, neonatalnoj i preventivnoj pedijatrijskoj nezi, imunizaciji, patronažnim posetama i uslugama ranih intervencija. UNICEF je takođe pomogao u opremanju neonatalnih jedinica intenzivne nege u većim gradovima Srbije.\nRano detinjstvo: period neograničenih mogućnosti\nModuli za obuku patronažnih sestara


Objekat visokog kvaliteta sa malim brojem stanova, nalazi se na sredini ulice Đurđa Brankovića u širem centru Novog Sada. Fotografije: Nemanja Mandić\nFasadna cigla u tamnocrvenoj boji nametnula se kao zahvalan materijal koji poštuje objekte u okolini u širem centru Novog Sada.\nI protekle godine Skver Plus doo se potrudio da u već izgrađenom stambenom bloku pokuša da spusti svoja dva nova objekta, diskretno ali oplemenjujuće. U pitanju su objekti u ulici Đurđa Brankovića na broju 14 i 16.\nZgrada na broju 14 je nasleđena kao započeta gradnja. Zapušten postojeći objekat koji je stajao desetak godina grubo ozidan do drugog sprata, stari vlasnici parcele su uspeli da povrate od bivšeg investitora i omoguće nastavak gradnje.\nObjekti su rađeni kao jedna celina tako da se na postojećem objektu na broju 14 osim funkcionalnih intervencija (formiranja liftovskog okna koje nije postojalo, izmena u samim strukturama stanova i zajedničkog prostora…) moralo intervenisati i na vizuelnom identitetu zgrade.\nTamno crvena fasadna cigla se nametnula kao zahvalan materijal, pokušavajući da delimično poveže matricu okolnih objekata.\nTamno crvena fasadna cigla se nametnula kao zahvalan materijal, pokušavajući da delimično poveže matricu okolnih objekata. Pre svega objekta na uglu ulica Đurđa Brankovića i Svetojovanske i objekta u Đurđa Brankovića 4, koji su takođe rađeni u crvenoj fasadnoj cigli. U kombinaciji sa opšavom, bravarijom i aluminijumskom stolarijom u tamno sivoj (antracit) boji kao i prepustima sa prepoznatljivom razigranošću u fasadnom malteru tamnih i svetlih tonova dobijena je kompaktna završena celina.\nCilj je bio jasan – projektantskom i zanatskom veštinom ne ostaviti ništa nedorečeno. To se prenelo i na dvorišne fasade i na unutrašnjost objekta sa već standardno visokim kvalitetom završnog opremanja.\nZgrada na broju 14 ima 12 stanova, 6 parking mesta, biciklanu i stanarsku ostavu za svaki stan. Na broju 16 je 16 stanova, 10 garaža, 7 parking mesta u dvorištu objekta, biciklana i stanarske ostave.\nI ovaj put projektantski tim k2-Kovačević Konstrukcije i investitorski tim Skver Plus doo uradio je kompletnu projektnu dokumentaciju, organizaciju izvođenja sa angažovanjem zasebnih podizvođača za svaki segment gradnje i naravno stručni nadzor nad izvođenjem radova.\nAutor kompletnog projekta je dig Miloš Kovačević, sa svojim kolegama dia Jovana Matović za arhitekturu i dig Sandra Ristić i dig Nenad Žarković za konstrukciju.\n#djurdja brankovica 14 #jovana matovic #k2 #milos kovacevic #nenad zarkovic #novi sad #opeka #sadra ristic #skver plus #zgrada novi sad


ZBOG PENZIJE ZDRAVI „POLUDJELI“, UDOVICE KRILE DA SU SE UDALE – Slobomir – Internet, Radio i TV stanica ; najnovije vijesti iz BiH i regiona\n5:56 , уторак , 19 фебруар 2019\nPočetna / BIH / ZBOG PENZIJE ZDRAVI „POLUDJELI“, UDOVICE KRILE DA SU SE UDALE\nZBOG PENZIJE ZDRAVI „POLUDJELI“, UDOVICE KRILE DA SU SE UDALE\n18. априла 2017.\tBIH, VIJESTI Ostavite komentar 279 Pregledi\nFalsifikovanjem medicinskih nalaza zdravstvenih ustanova iz BiH i regiona 98 penzionera iz Srpske je nezakonito steklo pravo na invalidsku penziju.\nKontrola Fonda PIO “Stop prevarama – do penzije pošteno”, koja je provedena tokom poslednjih godina, pokazala je da je u RS postojala prava organizovana kriminalna grupa na području Hercegovine, koja se bavila falsifikovanjem medicinske dokumentacije zdravstvenih ustanova iz Mostara i Trebinja, ali i uglednih ustanova iz okruženja kao što su VMA Beograd i Klinički centar Podgorica.\nNakon provjere, u ovim ustanovama je potvrđeno da se ovi penzioneri nisu liječili kod njih.\n– Sa falsifikovanom medicinskom dokumentacijom čak 22 osobe se pojavljuju kod više zdravstvenih ustanova kao serijski falsifikatori – kaže Tihomir Joksimović, portparol Fonda PIO.\nKako bi dobili invalidsku penziju ovi penzioneri su pristajali da im “na papiru” najčešće piše da boluju od psihoze, depresije, PTSP, šizofrenije i sličnih psihičkih obolenja koja se teže dokazuju.\nLažne penzionere prijavljivali su komšije i poznanici, jer je besplatnu telefonsku liniju, koju je Fond uspostavio radi efikasnije kontrole, pozvalo na stotine građana.\nNajveći broj slučajeva falsifikovanja medicinske dokumentacije dešavao se na području Hercegovine, gdje je i procenat udjela invalidskih penzija bio mnogo veći u odnosu na ostala područja.\n– Pojedinačni i rijetki slučajevi falsifikovanja školskih potvrda za studente dešavaju se i na području ostalih filijala – naveo je Joksimović.\nU Fondu nisu izračunali koliko su tačno oštećeni zbog lažnih penzija.\n– Samo u nedavnom slučaju podnošenja krivične prijave protiv 9 bivših korisnika invalidske penzije sa područja Trebinja, Fond je oštećen za 237.000 KM, jer su tu penziju primali više godina – ističe Joksimović.\nKrivične prijave podnesene su do sada za oko 50 osoba, a slijede i za ostale. Penzioneri ističu da je svaka marka koju uštedi Fond bitna za popravljanje položaja onih koji su penziju stekli legalno, radeći cijeli život.\n– Razotkrivena je grupa ljudi koji su u sprezi i sa nekim ljekarima falsifikovali dokumentaciju. Toga vjerovatno ima još i mi aposlutno podržavamo namjeru Fonda da otkrije sve one koji su nelegalno stekli penziju – kaže Nikola Gojković, predsednik Udruženja penzionera Banjaluka.\nU 2015. godini otkriveno je i 50 slučajeva da djeca na redovnom školovanju, koja su korisnici penzija, nisu obavještavali Fond o prekidu školovanja ili zaposlenju.\n– Prošle godine u tri slučaja u potpunosti je falsifikovano uvjerenje o redovnom školovanju – studiranju, što su nam potvrdili i fakulteti u Banjaluci, Novom Sadu i Istočnom Sarajevu. Ove godine za dvoje studenata iz Trebinja i Banjaluke je utvrđeno falsifikovanje potvrde o redovnom školovanju – kažu u Fondu.\nDodaju da je bilo nekoliko slučajeva da udovice koje su korisnici porodične penzije nisu prijavljivale zaključenje novog braka, nakon čega im je oduzeto pravo na penziju.\nUštedili 6,3 miliona KM\nSamo u toku 2016. godine bilo je 29.898 pojedinačnih obustava penzija zbog nedostavljanja potrebne dokumentacije kao što su potvrda o životu, potvrda o školovanju za djecu korisnike penzije…\n– Posle pojedinačnih obustava i ponovnog uključenja u korisnika koji su dostavili dokumentaciju ostvarena je ušteda od oko 4,3 miliona KM – navodi Tihomir Joksimović.\nPrethodni SPORNI KONKURSI I STRUČNI ISPITI\nSljedeći SDA OBEZBIJEDILA VEĆINU ZA AKCIZE


Uskoro sanacija apatinskog pristana - Sombor portal\nPočetna Sombor Uskoro sanacija apatinskog pristana\nUskoro sanacija apatinskog pristana\nObnova apatinskog pristana dobiće svoj epilog, jer su preduzeti konkretni koraci da se krene sa prvim radovima sanacije tokom ove godine.\nApatinska opština je budžetom planirala sredstva za sufinansiranje radova, a kompletna rekonstrukcija iznosiće oko 40.000.000 dinara.\nPristan za putničke brodove u Apatinu, koji je rađen po najvišim evropskim standardima, a pre dve godine uništen zbog leda na Dunavu, biće obnovljen, saznajemo u Opštini Apatin.\nBudžet, koji je izdvojen za njegovu rekostrukciju, iznosi 8.000.000 dinara. Projekat je završen, nakon što su urađena podvodna snimanja i procena nastale štete.\n„U razgovorima smo sa nadležnim sekretarijatom i ministarstvom kako bi obezbedili ostali deo sredstava koja nedostaju za obnovu apatinskog pristana. Pristan je oštećen, pa opština ima samo dve mogućnosti ili da ga ukloni ili da ga popravi. Obe mogućnosti jednako koštaju opštinu, te je razumnije da ga popravimo“, kaže Dubravka Korać, zamenica predsednika Opštine Apatin.\nPočetak radova na pristanu očekuju u Javnom preduzeću „Pristanište i marina“, jer se, kako kažu, dugo godina radilo na tome da Apatin bude na turističkoj mapi evropskih kruzera.\n„Očekujemo da će se situacija rešavati pozitivno po našu opštinu, te da će pristan uskoro biti u funkciji, jer je on značajan ne samo za razvoj nautičkog turizma Apatina, već i čitave Vojvodine. Ono što nas čeka sa rekonstrukcijom je da radimo na kvalitetu usluga“, veli Marija Pavić, koordinaror za posleove turizma u JP Putnicko pristanište i marina.\nTuristički aranžmani se već prodaju, a prva tura iduće godine trajaće 11 dana. Gosti će biti Podunavske Švabe iz celog sveta, a brod će biti usidren u Apatinu tri dana, a za to vreme će gosti posetiti mesta i u okolini iz kojih su potekli njhovi preci“, kaže Boris Mašić, direktor Dunav serv šipinga.\nPristan se sastoji od ploveće platforme od lakog betona širine 4 m i dužine 50 m, postavljene na 17 pobijenih šipova.\nOperativni prostor prostire se na dužini od 175 metara i može da primi brodove, turističke kruzere duge čak 135 metara.\nPrethodniBiblioteka „Karlo Bijelicki“ u Somboru obeležila 160 godina postojanja\nSledećiU dubinama Gornjeg Podunavlja: Najznačajnije stanište crnih roda


TUŽBA U SAD: Licence crnogorskim kriminalcima za aplikaciju Skaj pred sudom u San Dijegu – Portal Luca\nTUŽBA U SAD: Licence crnogorskim kriminalcima za aplikaciju Skaj pred sudom u San Dijegu\nCrna Gora je pomenuta u tužbi kanadske Sky Global kompanije, koja je upravljala šifrovanom telefonskom mrežom poznatom kao “Skaj”, pred sudom u San Dijegu, a u vezi pokušaja prodaje licence za tu aplikaciju kriminalcima i političkim partijama u Crnoj Gori. Tužba sadrži dokaze da je kanadska firma odbila pokušaje preprodavca iz Crne Gore da proda licencu za ovu aplikaciju kriminalcima\nKako prenosi portal “fuentitech.com”, Sky Global, kanadska tehnološka kompanija koja je upravljala šifrovanom telefonskom mrežom i koja je u središtu međunarodne policijske istrage o organizovanom kriminalu, tvrdi da je u junu 2019.godine odbila pokušaj prodaje aplikacije kriminalcima i političkim partijama u Crnoj Gori.\nPrema pisanju ovog portala, Sky Global u tužbi tvrdi da voljno i redovno sarađuje sa organima za sprovođenje zakona, a navodi da je nezakonito ciljana od strane FBI i drugih američkih agencija za sprovođenje zakona.\nKompanija traži od suda da obaveže američku vladu da joj se vrati 116 internet domena koje su navodno zaplijenili FBI i druge agencije za sprovođenje zakona.\nUz tužbu, kanadska kompanija je predala interne dokumente sudu, ukazujući da su preduzete značajne mjere predostrožnosti da se spriječi da se telefonska aplikacija koristi u nezakonite svrhe i da je sarađivala sa agencijama za sprovođenje zakona.\n“Kompanija je u junu 2019.godine odbila da primi preprodavca iz Crne Gore. On je otkrio da namjerava da proda telefon političkim partijama i kriminalcima. Prodavac je napisao da je pročitao – „policija ovdje u Crnoj Gori ima problem sa vašom aplikacijom i ne može da provali”, naglašeno je u tekstu tužbe, a prenosi pomenuti portal.\nAmeričke agencije su prethodno tvrdile da intenzivno rade na sprečavanju da aplikacija Skaj padne u ruke kriminalcima, navodeći da je u tom cilju preduzeto nekoliko mjera protiv kompanije Sky Global.\nPodsjetimo, Skaj ECC aplikacija koristi tehniku enkripcije sa kraja na kraj (end to end) koja omogućava samo pošiljaocu i primaocu poruke da pročitaju sadržaj. Skaj se razlikuje od drugih aplikacija slične namjene zbog toga što korisnici osim softvera, dobijaju i uređaj koji je bezbjedan za korišćenje. Prodaju licenci obavljaju za to ovlašćeni preprodavci, cijene mogu da se kreću i do nekoliko hiljada eura.\nBezbjednosne službe su otkrile nekoliko slučajeva djelovanja crnogorskih kriminalnih grupa koje su koristile ovu aplikaciju.


Prva isporuka paketa dronom na brod u luci Roterdam - logistikaitransport.com\nLuka Roterdam proslavila je holandsku premijeru: isporuka pošiljke dronom do kompanije Allseas na Pioneering Spirit, najvećem brodu na svetu. Pioneering Spirit, trenutno je usidren u Alekiahaven u pripremi za predstojeće offshore aktivnosti. Ovo je zapravo prva isporuka bespilotnih letelica ikada napravljena u Holandiji. Ovaj pilot projekat, koji su postavili holandska Delta Drone, Allseas i Luke Roterterdam, ima za cilj da utvrdi da li i kako isporuke bespilotnih letelica mogu povećati efikasnost transporta u luci Rotterdam.\nVazdušnim prostorom nad lučkim područjem sigurno će se upravljati pod sloganom „Roterdam, najsigurnija luka za letenje“, omogućavajući strankama da iskoriste optimalne prednosti novih tehnologija kako bi luka bila sigurnija, pametnija i efikasnija.\nOpcije za postavljanje bespilotnih letelica u luku\nStephan van Vuren, jedan od ljudi koji stoje iza holandske inicijative Delta Drone rekao je:\n„Nebo je granica kada je u pitanju upotreba bespilotnih letelica u lučkom području. Na primer, prevencija i kontrola ili zagađenje vode, gašenje vatre, praćenje rada ili oštećenja u lukama. Ostali primeri uključuju sve, od inspekcija sistema i mostova, izgradnje i održavanja infrastrukture, dostava do brodova i naftnih postrojenja, do brzog medicinskog transporta krvi i ljudskih organa. Dugoročno gledano, možda ćemo čak videti teške isporuke tereta i prevoz putnika. Ovaj pilot projekat u luci Roterdam omogućio nam je da direktno pokažemo dodatnu vrednost bespilotne tehnologije u složenom okruženju. “\nMaersk proširuje kapacitete, i to na kopnu\nKontejnerski voz Bar-Beograd kreće od februara\nAgencija za upravljanje lukama postala članica EFIP-a\nPortal elektronskih prijava doneo uštede troškova poslovanja


BESPLATAN ULAZ NA 13 LOKACIJA U BEOGRADU - Beograduživo.rs\nTrenutno ste naHome » BESPLATAN ULAZ NA 13 LOKACIJA U BEOGRADU\nBESPLATAN ULAZ NA 13 LOKACIJA U BEOGRADU\nBy SS InTeam on\t 25. септембра 2021. Kultura i zabava\nSVETSKI DAN TURIZMA – Povodom obeležavanja Svetskog dana turizma resorno ministarstvo najavilo je da će prva dva dana sledeće nedelje, 27. i 28. septembra, biti besplatan ulaz na 80 kuturno turističkih atrakcija u Srbiji.\nKako se navodi u saopštenju, uprkos pandemiji Srbija sa pravom slavi Svetski dan turizma i sve uspehe koji su postignuti.\nU Beogradu možete besplatno posetiti sledeće lokacije: Beogradska tvrđava Avalski toranj, Etnografski muzej, Muzej nauke i tehnike, Muzej vazduhoplovstva, Muzej savremene umetnosti, Narodni muzej u Beogradu, Muzej pozorišne umetnosti, Prirodnjački muzej, Vojni muzej u Beogradu, Muzej grada Beograda, Beli Dvor, Vrt dobre nade, Beogradski zoo vrt.\nLista lokaliteta u celoj Srbiji koje će biti dostupni za posetu povodom obeležavanja Svetskog dana turizma i posebne napomene za svaku od lokacija dostupni su na LINKU. Napominje se da je najbolje da se posetioci pojedinačno raspitaju za radno vreme svakog lokaliteta.\nPRETHODNA VESTPRIPADNIK BIA I SUSPENDOVANI POLICAJAC UHAPŠENI ZBOG POKUŠAJA IZNUDE\nSledeća vest AKCIJA U DVE GRADSKE OPŠTINE – PRONAĐENA 82 ILEGALNA MIGRANTA


Kovačević: Imenovanje visokog predstavnika precizira Aneks 10 | Banjaluka.net\nKovačević: Imenovanje visokog predstavnika precizira Aneks 10\nImenovanje visokog predstavnika nije učinjeno kako to predviđa Dejtonski sporazum, odnosno Aneskom 10 koji jasno precizira to pitanje, izjavio je portparol SNSD-a Radovan Kovačević.\n“To su strane koje bi trebalo da sjednu za pregovarački sto, da se prvo usaglase da je potreban BiH novi visoki predstavnik, onda da se dogovore ko bi to mogao da bude i poslije svega toga da potpišu određeni sporazum i da to onda upute Savjetu bezbjednosti UN”, rekao je Kovačević sinoć za ATV.\nKovačević je podsjetio i da je sa današnjeg, kako je naveo, izuzetno značajnog sastanka u Palati Republike čiji je domaćin bila predjsednik Željka Cvijanović, poslata poruka da je tako nešto apsolutno neprihvatljivo za Republiku Srpsku.\n“U prevodu, ako pitate Republiku Srpsku, nije izabran novi visoki predstavnik i to je nešto što Republika Srpska jasno poručuje”, rekao je Kovačević.\n“Valentin Incko sve vrijeme svog mandata vršio konstantan atak i pritisak na Republiku Srpsku”\nOn je napomenuo i da je visoki predstavnik Valentin Incko sve vrijeme svog mandata radio samo jedan posao, a to je konstantan atak i pritisak na Republiku Srpsku i na njene ustavne nadležnosti i za taj posao je dobio više od sedam miliona KM.\n“Onda, morate da shvatite koliko je za međunarodnu zajednicu, odnosno za dio međunarodne zajednice koji je na jedan ovakav nelegalan i nelegitiman način pokušao da ponovo izabere novog visokog predstavnika, taj posao ataka, pritiska i umanjenja nadležnosti Republike Srpske značajan za taj dio međunarodne zajednice. To pokazuje koliko je bitna naša borba da očuvamo Republiku Srpsku”, rekao je Kovačević.\nGovoreći o sastanku koji je predsjednik Srpske ranije bila najavila za sutra sa liderima opozicije, a neki su već rekli da se neće odazvati, Kovačević je rekao da je to nešto na šta se naviklo, ali je izuzetno zabrinjavajuće.\n“Tu su uvijek jedinstveni i nemaju nikakav problem da sjednu za isti sto i da o tome razgovaraju, i nije bitno ko će na to da pozove. Nedavno je na jednu takvu vrstu razgovora pozvala opoziciona stranka u FBiH, SDP, i sve stranke su se odazvale. S druge strane mi, nažalost, zbog opozicije u Republici Srpskoj nemamo tu mogućnost da postignemo jedinstven stav političkih predstavnika”, napomenio je Kovačević.\n“Iz tog razloga je veoma bitno da građani znaju da smo danas imali sastanak političkih predstavnika većinske volje građana Republike Srpske koji su veoma jasno iznijeli svoj stav da je ovakav izbor novog visokog predstavnika neprihvatljiv. Za Republiku Srpsku je neprihvatljiv bilo kakav izbor novog visokog predstavnika jer je naš stav da visoki predstavnik mora da ode”, podsjetio je Kovačević.\nOn je ukazao da se vidjelo da kad god je Srpska pokušala da kaže svoj zvaničan stav kroz institucije, Narodnu skupštinu da tu nismo imali predstavnike opozicije.\n“Nedavno smo pokušali da odgovorimo na određenu vrstu ultimatuma visokog predstavnika Valentina Incka i usaglašavali smo stavove sa predstavnicima opozicionih stranaka. Oni su cijeli dan učestvovali u određenim pregovorima o sadržajima zaključaka, tražili da se sa šest svedu na dva, da neke kvalifikacije ne budu oštre na način na koji smo smatrali da treba. Na sve smo pristali i kada je došlo glasanje, oni su napustili sjednicu”, napomenuo je Kovačević.\nNeprihvatljiv stav opozicije\nOn je podsjetio i na jučerašnju izjavu jednog od lidera opozicije, Branislava Borenovića koji je rekao da dolazi ozbiljan političar u BiH, ozbiljan visoki predstavnik, iznosio određena očekivanja šta on treba da radi u BiH.\n“To su za nas sve šokantne stvari, to je apsolutno neprihvatljivo za političko bivstvovanje Republike Srpske i za očuvanje naše ustavne pozicije i naših ustavnih nadležnosti”, rekao je Kovačević.\nO stavu Rusije da treba da se zatvori OHR, Kovačević je rekao da je to prinicipijelan stav Ruske Federacije, da je vrijeme kancelarije visokog predstavnika prošlost za BiH i da u tom pogledu dijeli mišljenje da odgovornost za život u Republici Srpskoj i FBiH preuzmu izabrani politički predstavnici.\nOn je napomenuo da je Rusija član Upravnog odbora Savjeta za provođenje mira /PIK/ i da svaka odluka koja je donesena bez saglasnosti svih članica nije legitimna odluka.\n“To nije odluka PIK-a već određenih zemalja. Na isti takav način sada može Rusija da se igra i predloži nekog svog visokog predstavnika i da isto tako predstavi kao mišljenje određenog dijela zemalja koje su članice Upravnog odbora tzv. Savjeta za provođenje mira”, rekao je Kovačević i dodao da je Incko posljednji visoki predstavnik i “hvala mu što je podnio ostavku”.\nOn je ponovio da Republika Srpska neće prihvatiti bilo kakvog novog, pogotovo ne onog koji nije izabran na način kako je to predviđeno Dejtonskim sporazumom.\nKovačević je napomenuo da se od lidera SDA Bakira Izetbegovića moglo da čuje da od narednog visokog predstavnika očekuje da bude još efikasiniji od Incka.\n“Kada kaže još efikasniji, to znači još efikasniji protiv Republike Srpske, još manje Srpske. To je nešto što oni žele za šta nažalost imaju podršku opozicionih stranaka iz Republike Srpske i što smatram da je njen najveći problem – što ima predstavnike koji misle na takav način”, rekao je Kovačević.\nOn je dodao da Incko gotovo da nije imao rečenicu da nije negativno okarakterisao srpskog člana i predsjedavajućeg Predsjedništva BiH Milorada Dodika i Republiku Srpsku.\n“To sa Inckom je prošlost, kao i sa visokim predstavnikom. Nas u Republici Srpskoj ne zanimaju nikakvi visoki predstavnici, nikakvi međunarodni tutori već nas zanima da potpuno preuzmemo odgovornost za život građana koji nas biraju. Želimo da nastavimo sa politikom povećanja plata, povećanja penzija, sa izgradnjom vrtića, novih škola, da nastavimo da se borimo da život građana u Srpskoj bude bolji i da što manje ljudi odlazi”, rekao je Kovačević.\nTo je, kako je naveo, primarni zadatak i na šta svi moraju da se fokusiraju.\n“Nažalost, imamo one iz Republike Srpske koji zajedno sa Sarajevom dijele sve političke stavove o međunarodnoj zajednici i o Republici Srpskoj. To je nešto što građani moraju da jasno prepoznaju a mi idemo samo da se bavimo onim što je naš primarni zadatak – borba za što bolji život svih građana Republike Srpske”, zaključio je Kovačević.


Haradinaj: Ja sam američki vojnik na terenu koji izvršava naredbe | BL Portal\nPremijer privremenih prištinskih institucija Ramuš Haradinaj, koji boravi u SAD, u jednom intervjuu ponovio je da su odnosi između Kosova i SAD dobri, a da je taksa od 100 odsto na srpsku i bosansku robu uvedena „protiv interesa Srbije i Rusije na Balkanu“, prenosi ‘Sputnik‘.\nZa sebe je rekao da je „američki vojnik na terenu koji izvršava naredbe“.\n„Naši stavovi su slični onome za šta se Amerika zalaže, a oni koji su na terenu su svjesni toga, a ja sam vojnik Amerike na terenu“, rekao je Haradinaj, te dodao da se to odnosi prije svega na Rusiju i Srbiju.\nOn je naveo i da samo „primjenjuje naređenje u odnosu na situaciju na terenu i da vjeruje da se „jačanjem Kosova jačaju i američki interesi i uklanjaju ruski i drugi interesi“.\nHaradinaj je u petak otputovao u SAD, najavljujući da će imati sastanke sa američkim zvaničnicima, navodi „Gazeta blic“, a prenosi Sputnik.\nPrištinski „Lajmi“, međutim, ranije je prenio, pozivajući se na izvore iz Haradinajevog kabineta, da se on neće sastati sa američkim zvaničnicima, već s predstavnicima albanske katoličke zajednice.\nInače, Haradinaj je zbog uvođenja sto odsto većih taksi na proizvode iz Srbije, od kraja prošle godine bio pod sankcijama SAD, tako što mu je onemogućeno dobijanje vize, pa tako nije mogao da prisustvuje tradicionalnom Molitvenom doručku u Vašingtonu početkom godine, iako je bio pozvan.\nDodik: Novinari nisu ugroženi, štiti se dostojanstvo policije RS\nVIDEO – Trajekt srušio most, vozila padala u rijeku


HOTEL YAVOR PALACE 4* - Sunčev Breg / Bugraska\nHOTEL YAVOR PALACE 4* - Sunčev Breg / Bugarska\nHotel YAVOR PALACE nalazi se u središnjem delu Sunčevog Brega, 300 m od plaže. Poslednji put renoviran 2014. godine. Ima 4 sprata, lift, recepciju, sef na recepciji (uz doplatu), otvoreni i dečiji bazen.\nVILA PLATON - Nei Pori / Olimpska regija\nVILA MIRELA - Nei Pori / Olimpska regija\nHotel YAVOR PALACE nalazi se u središnjem delu Sunčevog Brega, 200 m od plaže.\nRaspolaže restoranima, menjacnicom, prodavnicom, bilijar salom, sefovima, fitnes centrima, saunom, hamamom...\nSobe imaju TWC, TV, AC, telefon, mini bar.\nVaš utisak za: HOTEL YAVOR PALACE 4* - Sunčev Breg / Bugarska\nHOTEL TRAKIA 3*- Sunčev Breg / Bugarska\nHOTEL PALACE 3* - Sunčev Breg / Bugarska\nHOTEL KORONA 3* - Sunčev Breg / Bugarska\nHOTEL DIAMOND 4* - Sunčev Breg / Bugarska\nHOTEL PLANETA 4* - Sunčev Breg / Bugarska\nHOTEL MARVEL 4* - Sunčev Breg / Bugarska\nHOTEL MAJESTIC 4* - Sunčev Breg / Bugarska\nHOTEL CHAIKA BEACH 4* - Sunčev Breg / Bugarska


Nikodijević: Na Beogradskom sajmu juče vakcinisano oko 6.500 GRAĐANA\nNa Beogradskom sajmu tokom jučerašnjeg dana vakcinisano je oko 6.500 građana, izjavio je danas predsednik Skupštine grada Beograda Nikola Nikodijević.\n- Srbija je jedna od vodećih zemalja u Evropi po broju vakcinisanih na 100.000 stanovnika i želimo da nastavimo ovim tempom - rekao je Nikodijević novinarima u Belexpocentru na Novom Beogradu, gde su toku su radovi na pripremi prostora u punkt za vakcinaciju protiv korona virusa koji će biti otvoren tokom sledeće nedelje.\nIstakao je da će Grad Beograd obezbediti sve neophodne uslove da Ministarstvo zdravlja i republički Krizni štab mogu nesmetano da sprovode imunizaciju.\n- Potreban nam je punkt na levoj obali Dunava, a biće nam potrebni i novi punktovi jer ulazimo u jedan proces koji zahteva ozbiljnu logistiku - dodao je Nikodijević.\nNa Beogradskom sajmu danas vakcinisane 3.493 osobe\nKako do DRUGE DOZE VAKCINE: Šta obavezno morate da pokažete na ulazu i kako izgleda cela procedura\nKrizni štab je danas preporučio Vladi Srbije da za vikend od subote u podne do ponedeljka u 6 sati bude zatvoreno sve osim cvećara, prehrambenih radnji, pumpi, apoteka i dostava hrane. Srednje škole od ponedeljka prelaze na onlajn nastavu. U ponedeljak neće biti novih mera do utorka, kada Krizni štab bude video nove brojeve o broju zaraženih od koronavirusa.\nProfesorka imunologije Vera Pravica sa Medicinskog fakulteta Univerziteta u Beogradu navodi da o virusu dosta toga znamo ali i da mnogo toga još ne znamo,\nVest da je Vranjanac Slađan Antić primio dve "raspar" vakcine protiv korona virusa digla je veliku prašinu u javnosti. I dok stiže odluka o smeni upravnice Doma zdravlja u Vranju, Antić se žali na simptome koje oseća nakon vakcinacije i "Fajzerovom" i "Sinofarm" vakcinom.\n"VAŽNO JE ŠTA ĆE SE DEŠAVTI SLEDEĆE NEDELJE" Kon o novim merama i prisustvu britanskog soja u školama\nEpidemiolog i član Kriznog štaba Predrag Kon kaže da će nove mere u suzbijanju širenja korona virusa tokom predstojećeg vikenda svakako poboljšati epidemiološku situaciju, ali da će se njihovi efekti videti tek krajem sledeće nedelje.\nJoš nije vreme da odložite zimsku garderobu! Danas temperatura u osetnom padu, OČEKUJE SE ČAK I SNEG\nU Srbiji ujutru mestimično slab mraz, a naoblačenje sa pojačanim severozapadnim vetrom, koje će pre podne zahvatiti severne krajeve, do kraja dana će se proširiti uslovljavajući od sredine dana u Vojvodini, a posle podne i uveče i u ostalim krajevima slabu kišu, a na planinama slab sneg.


Saobraćajna nesreća - VojvodinaDanas\nTežak udes kod Inđije, poginuo vozač, još dve osobe povređene\nV. D.- nedelja, 12. septembra, 2021 ; 11:43\nSedamdesetogodišnji muškarac poginuo je sinoć na autoputu Novi Sad - Beograd, u blizini Inđije. Od zadobijenih povreda vozač je preminuo na licu mesta, dok su dve osobe povređene. Nesreća se dogodila kada je automobil marke "ford", kojim je upravljao muškarac (70),...\nSudar kod Subotice, dve osobe nastradale\nV. D.- petak, 10. septembra, 2021 ; 15:07\nNa Žedničkom putu, u blizini sela Verušić kod Subotice, jutros se dogodila teška saobraćajna nezgoda u kojoj su dve osoba nastradale, a više lica je povređeno, potvrđeno je RTS-u u Osnovnom javnom tužilaštvu u Subotici. Prema do sada poznatim informacijama,...\nTeška saobraćajna nezgoda kod Đurđeva, oba vozila smrskana, vatrogasci ih sekli da dođu do putnika\nV. D.- sreda, 8. septembra, 2021 ; 13:32\nJutros oko 8 časova došlo je do teške saobraćajne nezgode između Đurđeva i Šajkaša. U sudaru su učestvovala vozila audi A3 i jugo, koji su nakon sudara završili prevrnuti u kanalu pored puta. Oba vozila su potpuno smrskana, a vatrogasci su...\nMuškarac poginuo prilikom izletanja automobila sa puta Futog – Begeč\nV. D.- ponedeljak, 6. septembra, 2021 ; 11:02\nTridesetdvogodišnji muškarac poginuo je sinoć nakon izletanja automobila sa puta Futog - Begeč, saznaje 021.rs. Portparol Hitne pomoći, doktor Zoran Krulj, kaže za 021.rs da je njihova ekipa po pozivu policije izašla na teren u dva časa posle ponoći i...\nBiciklista poginuo u udesu u Partizanskoj ulici u Novom Sadu\nV. D.- sreda, 1. septembra, 2021 ; 14:41\nŠezdesetosmogodišnji biciklista poginuo je u saobraćajnoj nesreći koja se u podne dogodila u Partizanskoj ulici, saznaje 021.rs. Portparol Hitne pomoći, doktor Zoran Krulj, izjavio je za 021.rs da je njihova ekipa na licu mesta samo mogla da konstatuje smrt muškarca. Prema...\nTeška nesreća u Zemunu, trinaestogodišnje dete poginulo, još petoro mladih povređeno\nV. D.- ponedeljak, 30. avgusta, 2021 ; 12:40\nTrinaestogodišnje dete poginulo je sinoć u saobraćajnoj nesreći koja se dogodila u Zemunu. Do nesreće je došlo u 20:52 časova u Kurirskoj ulici 1 u Zemunu, a na licu mesta su bile četiri ekipe Hitne pomoći, rečeno je Tanjugu u...\nLančani sudar kod Ikee, najmanje 13 povređenih među kojima sedmoro dece\nV. D.- nedelja, 15. avgusta, 2021 ; 14:50\nNajmanje 13 ljudi, među kojima 7 dece, povređeno je u lančanom sudaru koji se dogodio na auto-putu u blizini Ikee, u smeru ka Beogradu. U sudaru su učestvovala četiri vozila, rečeno je RTS-u u MUP-u. Sedmoro dece i šestoro odraslih osoba...\nSaobraćajna nezgoda kod Malog Iđoša – povređeno pet osoba, među njima i deca\nV. D.- ponedeljak, 9. avgusta, 2021 ; 11:49\nPet osoba je povređeno u saobraćajnoj nezgodi koja se dogodila na autoputu Novi Sad-Horgoš u opštini Mali Iđoš, potvrđeno je RTS-u u Policijskoj upravi u Subotici. Pet turskih državljana zadobilo je telesne povrede različite težine kada je automobil nemačkih registarskih...\nV. D.- sreda, 4. avgusta, 2021 ; 15:22\nBiciklista S. N. iz Pavlišta kod Vršca preminuo je u bolnici od zadobijenih povreda u saobraćajnoj nesreći koja se dogodila na putu od Uljme ka Vlajkovcu. Sumnja se da se saobraćajna nezgoda desila juče oko šest sati. Povređenog čoveka pronašli su...


Zvijezda 09 cilja opstanak @ InfoBijeljina \nZvijezda 09 cilja opstanak\nNovajlija u Prvoj fudbalskoj ligi Republike Srpske Zvijezda iz Etno-sela počela je sa pripremama za predstojeću sezonu u kojoj će im prioritetni cilj biti opstanak, ali i afirmacija mladih igrača.\nUprava Zvijezde, na čelu sa predsjednikom Milanom Čabrićem, klupsku organizaciju podignula je najviši mogući nivo, a kvalitetan broj saradnika koje je izabrao biće od velike pomoći u sezoni koja dolazi. Novog šefa stručnog štaba Zvijezde Čedu Matića sačekalo je 27 fudbalera na prvom treningu.\n- U Zvijezdu sam došao na poziv predsjednika Čabrića, koji dobro poznaje način mog rada, a kada sam od njega čuo o kakvom se klubu radi i ljudima koji vode klub, tu prije svega mislim na Borisa i Miroslava Stanišića nisam imao dilemu i smatram da sam napravio dobar potez za moju karijeru - rekao je Matić.\nOn smatra da postoje svi uslovi da se organizuju maksimalno ozbiljne pripreme što je prvi uslov za postizanje dobrih rezultata.\n- Treniraćemo dva puta dnevno u Sportskom centru Etno-sela Stanišići, a prve utakmice ćemo odigrati na Memorijalnom turniru u Vlasenici. Dosta igrača je na probi, a moja želja je da napravimo ekipu koja će biti spoj iskustva i mladosti, ali i sposobnu da ostvari zacrtane ciljeve - dodao je Matić.\nUlazak Zvijezde u viši rang takmičenja bio signal ljudima iz kluba da mjesto predsjednika kluba povjere provjerenom sportskom radniku Milanu Čabriću koji je ujedno bio organizator rada u Akademiji "Savo Milošević" u Etno-selu Stanišići gdje svakodnevno trenira više od 150 mališana.\n- Moj zadatak je da sa saradnicima ovaj dobro vođen i organizovan klub podignem na još viši nivo i mislim da ću uspjeti uz pomoć svih ljudi uključenih u život i rad kluba. Imamo vrhunske uslove za pripreme i možemo bez problema da ispunimo zacrtani plan i program. Kao svaki ozbiljan klub imamo svoj cilj, a on je da najprije obezbijedimo opstanak a zatim i da afirmišemo što više mladih fudbalera. Jedan od njih, koji je skrenuo pažnju javnosti je lijevi bek Đorđe Ćosić, a isto tako puno se očekuje i od Stefana Nikolića. Dogovorili smo saradnju sa mladim golmanom Markom Čančarom koji je svoje znanje sticao u engleskom Vest Hemu i on će nam se staviti na raspolaganje - rekao je Čabrić.\nDosadašnji trener Milorad Savić imenovan je za sportskog direktora, dok će funkciju generalnog sekretara kluba obavljati Radika Marić.\nNa prozivci su bili Milan Jović, Nikola Lakić, Živko Nikolić, Kristijan Tojičić, Boško Vraštanović, Dragan Došlo, Aleksandar Furtula, Mirko Spasojević, Ivan Gluhović, Mitar Budečević, Tomislav Stević, Vladimir Šikuljak, Stefan Petrović, Miloš Novaković, Bojan Čavić, Dražen Stevanović, Dejan Vučić, Srđan Kalajdžić, Miloš Dupor, Mladen Milanović, Danijel Dražić, Anel Mehmedbegović, Stefan Nikolić, Đorđe Ćosić i Nemanja Bojanović.\nNa današnji dan reprezentacija Srbije osvojila treću uzastopnu titulu Evropskog ...\nBivši trener reprezentacije BiH preminuo u 60. godini


BiH PRIJETI EKSTREMNA BEZBJEDNOSNA I HUMANITARNA KRIZA | SRNA\nSpecijalni servisi 04/03/2020\nBiH PRIJETI EKSTREMNA BEZBJEDNOSNA I HUMANITARNA KRIZA\nZa migrantski talas od nekoliko miliona ljudi nije spremna ni Evropska unija, a kamoli BiH. Upozoravao sam da nam se može dogoditi kataklizmični scenario - da Turska pusti migrante prema Evropi u nevjerovatno velikim ciframa. Nažalost, to se dešava ovih dana i vjerujem da je to trenutno najveći bezbjednosni izazov za BiH, ističe Radončić.\nRazgovarala: Nataša ČEREMIDžIĆ\nSARAJEVO, 4. MARTA /SRNA/ - BiH prijeti ekstremno teška bezbjednosna i humanitarna kriza, ukoliko se obistine procjene da bi dnevno moglo da pristiže 10.000 migranata ako Turska otvori svoje granice, ocijenio je ministar bezbjednosti u Savjetu ministara Fahrudin Radončić.\nOn je u intervjuu Srni rekao da za takav migrantski talas, mjeren sa nekoliko miliona ljudi, nije spremna ni EU, a kamoli BiH.\n"Kada sam imao intervju pred komisijom za izbor novog Savjeta ministara, skrenuo sam pažnju poslanicima da nam se može dogoditi kataklizmični scenario, da Turska pusti migrante prema Evropi i to u nevjerovatno velikim ciframa. Nažalost, to se dešava ovih dana i vjerujem da je to trenutno najveći bezbjednosni izazov za BiH", istakao je Radončić.\nOn je naveo da se BiH jedino može osloniti na solidarnost zemalja EU u smislu povećanja budžeta za policijske agencije, te apelovao i na humanitarni aspekt EU.\nTEMATSKA SJEDNICA SAVJETA MINISTARA O MIGRANTSKOJ KRIZI\nRadončić je najavio tematsku sjednicu Savjeta ministara o problemu migrantske krize, ocijenivši da je ono što BiH sama trenutno može preduzeti premještanje graničnih policajaca sa granice sa Hrvatskom na istočnu granicu.\n"Podići ćemo kvote kada je riječ o agencijama BiH. Mislim na Agenciju za istrage i zaštitu /Sipa/ i Direkciju za koordinaciju policijskih tijela, da i one participiraju sa svojim pripadnicima. Takođe, i Ministarstvo unutrašnjih poslova Republike Srpske, a vidjećemo i sa ostalim kantonalnim i entitetskim policijama šta oni mogu uraditi", rekao je Radončić.\nPrema njegovim procjenama, najezda migranata se dešava zbog odluke koja nije zasnovana na dogovoru između EU i Turske, a migranti služe kao vrsta vojnog sredstva.\n"EU će učiniti sve da zaštiti svoje granice i ona ima mehanizme. Vidjeli ste da Grčka izvodi vojne vježbe, Hrvatska ima odluku da može vojsku poslati na granice. Bojim se jedne veoma opasne situacije po nas, da će EU naći načina da zaštiti svoje granice, ali da će onda taj ogromni migrantski talas preko Srbije doći u BiH", istakao je Radončić.\nNAJVEĆI KRIVAC PRETHODNI SAZIV SAVJETA MINISTARA\nOn navodi da je Ministarstvo bezbjednosti u Savjetu ministara preduzelo sve raspoložive mjere, ali da najveću krivicu vidi u prethodnom sazivu Savjeta ministara jer BiH od velike migrantske krize prije četiri ili pet godina nije uradila ništa.\n"Nije promijenjen nijedan zakon, ni podzakonski akt, Savjet ministara u tom sazivu je potpuno spavao. Nije zaposlen nijedan novi granični policajac, a nedostaje ih 1.200, nije zaposlen nijedan čovjek u Službi za poslove sa strancima i mislim da je riječ o nenadoknadivom faktoru zvanom izgubljeno vrijeme", upozorio je Radončić.\nBEZBJEDNOSNI IZAZOV I POVRATAK DRŽAVLJANA BiH SA STRANIH RATIŠTA\nPored migrantske krize, kao najveći bezbjednosni izazov za BiH Radončić vidi i povratak državljana BiH sa stranih ratišta.\n"Riječ je o našim građanima koji su napravili stravičnu grešku i prema društvu i prema svojim porodicama i otišli su da ratuju na stranim ratištima", napomenuo je Radončić.\nOn je optimističan da će proces deradikalizacije i resocijalizacije lica vraćenih sa stranih ratišta dati pozitivne rezultate.\n"Svi koji se vrate, a neki su se već vratili, odgovaraće u skladu sa zakonima BiH. Ja sam razgovarao sa članovima njihovih porodica. Porodice su svjesne da su oni napravili strašne stvari i da će krivično odgovarati, a i same porodice nude da budu dio te deradikalizacije", navodi Radončić.\nOn smatra da je, pored sociologa i psihologa, u proces deradikalizacije neophodno uključiti i lokalne vjerske autoritete Islamske zajednice.\n"Uvjeren sam da, uz rad naših nadležnih institucija, ne treba biti pesimista. Moramo se boriti za te ljude i tu djecu i da ih vratimo normalnom životu", ističe Radončić.\nNa pitanje kako ocjenjuje kompetentnost bezbjednosnih struktura BiH, ako je biranje kadra često više pitanje dnevnopolitičke matematike nego struke, Radončić je rekao da bezbjednosne agencije u BiH rade dobro, s obzirom na to sa kakvim se problemima susreću.\n"Nemamo terorističkih akata, nemamo ozbiljnog ugrožavanja javnog reda i mira, a to znači da ljudi na nivou i entitetskih i agencija BiH rade dobro svoj posao", smatra Radončić.\nIMENOVANjA DIREKTORA SIPE I OBA BiH\nGovoreći o imenovanjima direktora Sipe i Obavještajno-bezbjednosne agencije /OBA/ BiH, Radončić je rekao da se, što se tiče bošnjačke strane, izbor direktora Sipe veže za izbor direktora OBA.\n"Kada budemo dobili te kandidate, moći ćemo konkretno da se izjasnimo o svakom", rekao je Radončić.\nRadončić je naveo da OBA nije u nadležnosti Ministarstva bezbjednosti u Savjetu ministara, ali da je po njemu najvažnije da ta agencija veoma dobro radi svoj posa. "To je i mišljenje međunarodnih partnera", rekao je Radončić.\nNa pitanje da prokomentariše informaciju da i dalje aktuelni direktor OBA Osman Mehmedagić nema validnu diplomu o završenom fakultetu, odnosno da je student treće godine fakulteta u Travniku, Radončić je rekao da tim pitanjem treba da se bave nadležna tijela.\n"U tim kvalifikacijama da li on ima taj nivo školske spreme ili drugi - mi ne treba da učestvujemo. To treba da uradi Upravno-izvršni odbor za imenovanje, to je na Savjetu ministara", smatra Radončić i dodaje da "vjeruje da će Mehmedagić i dalje ostati direktor OBA BiH".\nSNIJEG PAO U SAHARI\nU LANČANOM SUDARU JEDNA OSOBA POGINULA, 200 LJUDI ZAROBLJENO\nODUZETA 192 KILOGRAMA DUVANA U NOVOM GRADU\nSTIGLA POMOĆ STANOVNIŠTVU UGROŽENOM U ZEMLJOTRESU\nGOLIĆ: TIMOVI ZA PROCJENU ŠTETE OD ČETVRTKA NA TERENU\nPAMETNI TELEFON ZA JEDNU KM


Besplatno IT predavanje u Biznis inovacionom centru - Ozonpress :: internet portal\nTag: EndaVan, IT, predavanje\nPrema izveštaju Statup Genome iz 2020. godine, Srbija je među top pet destinacija za razvoj blockchain rešenja. Zašto je to tako? Koji se tipovi blockchain-a najviše koriste danas i koje mesto ova tehnologija zauzima u distributivnim sistemima? O ovim temama govoriće Kragujevčanin Slaviša Krstić, Senior Architect iz Endave na prvom besplatnom predavanju u okviru okviru EndaVan karavana koji kreće upravo iz Kragujevca.\nVreme: četvrtak, 31. mart od 18:00 časova\nMesto: Biznis Inovacioni centar, Trg Topolivaca 4, Kragujevac\nEndaVan – putujući karavan znanja u okviru koga će biti održana serija besplatnih predavanja širom Srbije, ima za cilj podsticanje kulture deljenja znanja u svim gradovima u kojima Endava posluje, ali i podršku lokalnim IT zajednicama.\nBlokirana pijaca u Kraljevu


Čistija proizvodnja u IPPC postrojenjima EPS-a | Stakleno Zvono e-TV magazin\nNa konferenciji „Čistija proizvodnja u IPPC postrojenjima Elektroprivrede Srbije“, koja je održana 4. jula u Privrednoj komori Srbije, Privredno društvo TE „Nikola Tesla“ dobilo je sertifikat o uspešno uvedenoj metodologiji čistije proizvodnje u svojim postrojenjima. Konferenciju su organizovali PKS i Centar za čistiju proizvodnju Tehnološko-metalurškog fakulteta Univerziteta u Beogradu, u saradnji sa Ministarstvom životne sredine, rudarstva i prostornog planiranja Srbije, a uz podršku Organizacije Ujedinjenih nacija za industrijski razvoj (UNIDO).\nRealizaciju ovog projekta finansijski je pomogla Vlada Austrije, a cilj je da se u okviru EPS-a, kao najveće kompanije u Srbiji, primeni metodologija čistije proizvodnje u postrojenjima, kao i da se identifikuju moguće promene u tokovima, proizvodima i procesima proizvodnje.\nDragomir Marković, generalni direktor EPS-a, istakao je da je od 2000. godine, zajedničkim naporima Vlade Srbije, EPS-a i međunarodnih finansijskih institucija, učinjeno mnogo na unapređenju zaštite životne sredine. Rezultati koji se ogledaju u smanjenju negativnih uticaja na okolinu su, prema njegovim rečima, veoma vidljivi i kao primer naveo da su emisije praškastih materija višestruko smanjene i svedene u evropske okvire i norme.\nDo sada su u ovaj projekat bile uključene termoelektrane u okviru PD TENT, a u narednom periodu planiramo da se u projekte čistije proizvodnje uključe i ostala postrojenja u sastavu EPS-a – rekao je Marković. – Ovo je prvi i izuzetno važan korak u usaglašavanju rada kompanija sa zahtevima IPPC direktive i zakonskim i podzakonskim aktima koji regulišu njenu primenu u Srbiji koji će doprineti smanjenju zagađenja životne sredine i istovremeno povećati produktivnost i efikasnost postrojenja. To je ujedno i važan korak za dobijanje integralne dozvole za rad termoenergetskih postrojenja EPS-a, koja će biti neophodni uslov za njihov rad u narednim godinama.\nPrivredno društvo TE „Nikola Tesla“ dobilo je sertifikat o uspešno uvedenoj metodologiji čistije proizvodnje u svojim postrojenjima. Uskoro u projektu i ostala postrojenja\nAustrijski ambasador Klemens Koja, čija je vlada finansijski podržala projekat, rekao je da na tom primeru može da se vidi da zaštita životne sredine ne mora da bude preskupa i da se na kraju isplati. Koja je izjavio da će investiranje u čistiju proizvodnju biti neophodno u Srbiji, kao što je već u Evropi, te da će takvi projekti biti neophodni za životnu sredinu i razvoj Srbije.\nOpredeljenje za čistiju proizvodnju nije samo način da se uštedi, već predstavlja i neophodnost – rekao je Klemens Koja.\nDekan Tehnološko-metalurškog fakulteta u Beogradu Ivanka Popović rekla je da je taj fakultet učestvovao u realizaciji projekta i da se radi o izuzetno dobrom primeru saradnje akademskih institucija i privrede. Uz ocenu da projekat obezbeđuje direktne, vidljive i opipljive rezultate, ona je naglasila da saradnja sa EPS-om predstavlja značajan podsticaj da i druga javna preduzeća shvate kolike prednosti mogu da se dobiju iz čistije proizvodnje.\nStalni koordinator Programa Ujedinje- nih nacija za razvoj u Srbiji Vilijam Infante ocenio je da je model saradnje EPS-a i Tehnološko-metalurškog fakulteta izvanredan. On je ocenio da bi u Srbiji trebalo da se više koriste alternativni oblici energije, kao što je vetar, i otvaraju se „zelena radna mesta“. Srbija bi na putu ka Evropskoj uniji, prema njegovim rečima, trebalo da radi u skladu sa direktivama vezanim za zaštitu životne sredine. Sertifikate je predstavnicima ogranaka PD TENT uručila Petra Švager, programski menadžer UNIDO-a.\nU poslednjih deset godina programom rehabilitacije, revitalizacije i modernizacije postrojenja PD TENT podiglo je proizvodnju za 3,5 milijardi kilovat-časova struje, a potrošnju uglja smanjilo za 400.000 tona na godišnjem nivou, čime je stvorilo „zelene megavate“. Novim sistemom odlaganja pepela i šljake ostvarena je ušteda vode pri transportu pepela do deponija od oko 17 miliona tona na godišnjem nivou, čime je smanjeno i zagađenje podzemnih i površinskih voda, kao i razvejavanje pepela na deponijama.\nČistija proizvodnja u Kragujevcu (95%)\nIzašao je dvobroj 2-3 EMC biltena (73.5%)\nNacionalna strategija održivog razvoja (72.9%)\nCENTAR ZA ČISTIJU PROIZVODNJU (70.7%)\nTags: BeogradCENTAR ZA ČISTIJU PROIZVODNJU Srbijeenergetska efikasnostEUPrivredna komore Srbije.ProjekatTehnološko-metalurškiog fakultet\nNext story I zaštita i uštede u RB „Kolubara“\nPrevious story Usvajanje ekoloških standarda Evropske unije u Srbiji


TRAKTORI STARI I VIŠE OD 20 GODINA\nTRAKTORI STARI I VIŠE OD 20 GODINA\nUskoro subvencije iz državnog budžeta\nDržava će narednih dana objaviti uslove za nabavku traktora subvencionisanu iz nacionalnog budžeta.\nOva pomoć namenjena je poljoprivrednicima koji zbog malih površina koje obrađuju nisu imali mogućnost da konkurišu za kupovinu mehanizacije iz IPARD fonda.\nKako je za Politiku rekla Biljana Petrović, direktorka Uprave za agrarna plaćanja, u Srbiji postoje dve mere za nabavku traktora, što često zbunjuje i same proizvođače.\n"Mera IPARD-a namenjena je poljoprivrednicima koji obrađuju od dva do sto hektara zemlje. Te uslove zadovoljava veliki broj proizvođača. Ali deo njih, koji takođe treba da obnove mehanizaciju, nisu mogli da konkurišu prvenstveno zbog malih površina koje obrađuju", rekla je Petrovićeva i dodala da je u toku izrada pravilnika za traktore koji će uskoro biti objavljen i bliže određuje uslove za male proizvođače koji nameravaju da se prijave za nacionalne mere.\nOno što ovu podršku razlikuje od IPARD-a jeste to da se zahtev za subvenciju podnosi tek pošto je poljoprivrednik kupio mašinu. Kod IPARD-a korisnik dostavlja predračun za odobravanje podsticaja, a investiciju započinje tek kada dobije rešenje.\nNa pitanje da li će mali poljoprivrednici biti motivisani ovakvim uslovima, jer su upravo ta početna ulaganja za mnoge nepremostiv problem, Petrovićeva kaže da bi ona lično bila izuzetno motivisana.\n"Bila bih vrlo zainteresovana ako znam da će mi povraćaj novca biti 50 odsto. Odnosno, 65 za proizvođače u nerazvijenim područjima, a maksimalno 800.000 dinara. Mislim da će odziv biti veliki jer donosi korist malim proizvođačima", uverena je Petrovićeva.\nKaže da je ideja da se iz budžeta subvencionišu traktori koji se sklapaju ili proizvode u Srbiji, a koji po procenama koštaju od 8.000 evra (bez PDV) do oko 20.000 evra.\nDve godine otkada je Srbija formalno ispunila uslove da koristi novac iz evropskog pretpristupnog fonda za agrar, najveće interesovanje i dalje vlada upravo za nabavku traktora. Više od 60 odsto zahteva podneto je za nabavku novih traktora. To se i dalo pretpostaviti, jer osam od 10 gazdinstava u Srbiji ima sopstveni traktor, a u 83 odsto slučajeva oni su stariji od 20 godina.\n"Najveće interesovanje vladalo je za nabavku novog traktora, što je i očekivano, s obzirom na prosečnu starost ove mehanizacije i činjenicu da je ova investicija bila malo zastupljena kroz nacionalni program podrške, naročito za one veće jačine", kaže Petrovićeva za Politiku.\nIstiče da je interesovanje zadovoljavajuće i za ostalu opremu i mehanizaciju, kao i za izgradnju objekata. Istina, primetno manje nego u slučaju traktora, jer je reč o velikim investicijama. Recimo, za izgradnju objekata upućena su 132 zahteva, vrednosti 35,2 miliona evra, što je udeo od oko 35 odsto ukupno tražene podrške.


Predsednik Vučić prisustvovao svečanosti povodom završetka izgradnje Ipsilon kraka | Predsednik Republike Srbije\n27.12.2019. - 13:37\nPredsednik Vučić prisustvovao svečanosti povodom završetka izgradnje Ipsilon kraka\nPredsednik Republike Srbije Aleksandar Vučić istakao je danas da će Ipsilon krak Koridora 10 ne samo olakšati saobraćaj u i oko Subotice, već da će još približiti Srbiju i Mađarsku.\n„Mnogo sam srećan što sam u Subotici i što smo završili veliki posao za Subotičane. Ljudi koji žive u ovome gradu neće morati više da trpe i gledaju kamione koji prolaze kroz grad. Neće morati da popravljaju asfalt svake dve godine, kao do sada. Biće više prostora za decu da se igraju“, rekao je predsednik Vučić na svečanom otvaranju Ipsilon kraka.\nOn je kazao da nas ovaj put povezuje još bliže sa severnim susedom Mađarskom, velikim, kako je dodao, i iskrenim prijateljima naše zemlje.\n„Povezali smo se još bliže sa severnim susedom Mađarskom, sa velikim i iskrenim prijateljima. Posle izgradnje pruge Segedin-Subotica i Beograd-Subotica-Budimpešta, ćemo biti još bolje povezani i ne mislim samo saobraćajno, već će narodi biti još bliži. U novijoj istoriji nikada nismo imali bolje odnose, moći ćemo kao narodi da se dodatno približimo i štitimo zajedničke vrednosti centralne Evrope i baštinimo zajedničku budućnost“, kazao je predsednik Vučić.\nPredsednik Vučić izrazio je zadovoljstvo što je ovaj put radila srpska kompanija i što je dobro obavila posao.\n„Nastavićemo da radimo još mnogo važnih stvari koje su pred nama“, najavio je on ukazujući da je jedan od investicionih projekata buduće pokrajinske vlade brza saobraćajnica Sombor-Kula-Srbobran-Kikinda.\nU međuvremenu, kako je ukazao, mora da se završi deo puta Bezdan-Bački Breg od 12 kilometara, što košta oko pet miliona evra.\nPredsednik Vučić je kazao da je Ipsilon krak koštao 24 miliona evra, što nije mali novac, ali je velika stvar za Srbiju.\nPredsednik Vučić istakao je da je prisustvovao otvaranju pet fabrika u Subotici, da se gradi još jedna fabrika, što će voditi ka tome da neće biti nezaposlenosti, ali će sigurno biti borbe za radnu snagu, odnosno za radnike, što bi trebalo da doprinese povećanju plata.\n„Mi ćemo raditi još više, da se ne stidimo svojih rezultata i svega što smo uradili za našu zemlju“, zaključio je predsednik Vučić.\nU Subotici je danas otvorena obilaznica oko tog grada, odnosno poslednja deonica Ipsilon kraka Koridora 10, koji će povezati granični prelaz Kelebija sa autoputem Horgoš-Novi Sad i značajno rasteretiti saobraćaj kroz Suboticu.


Bakir Izetbegović najavio kandidaturu za Predsedništvo BiH - 05.07.2021, Sputnik Srbija\nBakir Izetbegović najavio kandidaturu za Predsedništvo BiH\nLider Stranke demokratske akcije (SDA) i trenutni predsedavajući Doma naroda Parlamenta Bosne i Hercegovine Bakir Izetbegović najavio je danas mogućnost da se... 05.07.2021, Sputnik Srbija\nU emisiji Hajat televizije „Dobar dan, BiH“ Izetbegović je na pitanje da li se vraća u Predsedništvo rekao da svaki predsednik jake stranke koji ima šansu da pobedi u izbornoj utrci, ima i obavezu da se kandiduje.Time je Izetbegović, kako navodi „Kliks“, potvrdio da će ući u trku za člana Predsedništva.Iako izborna kampanja još uvek nije zvanično počela, spekulisanje o potencijalnim kandidatima za Predsedništvo BiH počelo je, kako navodi sarajevski portal, odavno, pa su tako u javnosti pominjana imena Bakira Izetbegovića, Denisa Zvizdića koji je nedavno napustio SDA, ali i ime lidera NiP-a, nekadašnjeg člana SDA Dine Konakovića.Komentarišući potencijalne suparnike Izetbegović je rekao da sumnja u to da će se Konaković kandidovati za istu poziciju.Za Fahrudina Radončića kazao je da bi ga njegova kandidatura radovala jer su „s njim trke uvek zanimljive“, ali da bi bilo zanimljivo utrkivati se i sa liderom SDP-a Nerminom Nikšićem i Denisom Zvizdićem, prenosi Tanjug.\nsvet, vesti, bakir izetbegović, predsedništvo bih, region\n22:42 05.07.2021 (Osveženo: 04:05 26.08.2021)\nLider Stranke demokratske akcije (SDA) i trenutni predsedavajući Doma naroda Parlamenta Bosne i Hercegovine Bakir Izetbegović najavio je danas mogućnost da se kandiduje za Predsedništvo BiH na izborima 2022. godine, javlja portal „Kliks“.\nU emisiji Hajat televizije „Dobar dan, BiH“ Izetbegović je na pitanje da li se vraća u Predsedništvo rekao da svaki predsednik jake stranke koji ima šansu da pobedi u izbornoj utrci, ima i obavezu da se kandiduje.\nTime je Izetbegović, kako navodi „Kliks“, potvrdio da će ući u trku za člana Predsedništva.\nIako izborna kampanja još uvek nije zvanično počela, spekulisanje o potencijalnim kandidatima za Predsedništvo BiH počelo je, kako navodi sarajevski portal, odavno, pa su tako u javnosti pominjana imena Bakira Izetbegovića, Denisa Zvizdića koji je nedavno napustio SDA, ali i ime lidera NiP-a, nekadašnjeg člana SDA Dine Konakovića.\nKomentarišući potencijalne suparnike Izetbegović je rekao da sumnja u to da će se Konaković kandidovati za istu poziciju.\n„Ja mislim da on više nikad u životu neće nešto raditi što je pravi rizik, dakle nikada neće 'ući u cipele' premijera koji ima težak zadatak, bilo šta što može politički 'slomiti' kičmu čoveku, a ovo je opasna stvar. Verovatno će on pričati o tome, a na kraju će se kandidovati za parlament gde je to 'ziher'“, reči su Izetbegovića.\nZa Fahrudina Radončića kazao je da bi ga njegova kandidatura radovala jer su „s njim trke uvek zanimljive“, ali da bi bilo zanimljivo utrkivati se i sa liderom SDP-a Nerminom Nikšićem i Denisom Zvizdićem, prenosi Tanjug.


Zvizdić pisao Fon de Lejen: Zemlje Zapadnog Balkana očekuju integraciju u EU - Televizija K3\nZvizdić pisao Fon de Lejen: Zemlje Zapadnog Balkana očekuju integraciju u EU\nPredsjedavajući Savjeta ministara Bosne i Hercegovine Denis Zvizdić u čestitki Ursuli fon der Lejen, povodom izbora za predsjednicu Evropske komisije (EK) napisao je kako zemlje na prostoru Zapadnog Balkana očekuju da će jedan od važnih ciljeva i dalje biti integracija regiona u Evropsku uniju (EU).\nZvizdić je tom prilikom naglasio kako je primarni vanjskopolitički cilj Bosne i Hercegovine koji nema alternativu, integracija u Evropsku uniju.\n”BiH dijeli s EU isti geografski prostor, isto kulturno-historijsko naslijeđe, iste izazove i nade. Stoga me posebno raduje što je na čelo Evropske komisije došla osoba posvećena jačanju evropskih vrijednosti jedinstva, jednakosti, solidarnosti, sigurnosti i prosperiteta”, navodi Zvizdić.\nDodao je kako je nova predsjednica Evropske komisije u obraćanju postavila izazovne ciljeve, saopšteno je iz Savjeta ministara BiH.\n”Sve zemlje na prostoru Zapadnog Balkana očekuju da će jedan od važnih ciljeva i dalje biti integracija našeg regiona u Evropsku uniju. Radujemo se budućoj saradnji i budite sigurni da ćete u nama i dalje, kao u posljednje četiri godine, imati iskrenog partnera posvećenog prihvatanju evropskih načela i standarda, regionalnoj saradnji, miru, stabilnosti i ekonomskom razvoju”, dodao je Zvizdić.\nPozvao ju je da njena prva posjeta bude upravo Sarajevu i Bosni i Hercegovini, kao prostoru prožimanja različitih kulturnih vrijednosti.


Festival "Na sopstveni pogon" i u Beloj Crkvi - Radio televizija Pančevo\n4. septembra 2018. 31. oktobra 2018. 0386\nPoseban deo programa čine radionice koje publiku pozivaju na direktno učešće, otkrivajući nam manje poznata mesta kulture u našoj zemlji.\n„Agora Art Action“ je nezavisna umetnička akcija koju su 2013. godine pokrenuli umetnici Dragana Branković i Nenad Bračić. Sva dešavanja se realizuju u prostoru napuštene fabrike nameštaja „Pobeda“ u Beloj Crkvi.\n„Kompleks fabrike čini 10 paviljona na površini od 1,52 hektara i nalazi se na obali Glavnog belocrkvanskog jezera. Prostor fabrike omogućava realizaciju radova velikih formata i pogodan je kako za nove/eksperimentalne, tako i za tradicionalne medije. Fabrika je otvorena za sve umetničke eksperimente. Cilj nam je prostor kao izazov“ – kaže akademski slikar Nenad Bračić.\nAngažovanjem umetnika, volontera i građanstva Bele Crkve ovaj napušteni prostor je postao je svojevrstan multimedijalni umetnički i edukativni centar. Postao je mesto susreta i kreativne razmene: razmene znanja između mladih i afirmisanih umetnika, razmene iskustva između internacionalnih i lokalnih umetnika i razmene ideja između umetnika i lokalne zajednice.\nO svim programima, lokacijama, i mogućnostima učešća na radionicama zainteresovani se mogu informsati putem internet adrese festivala ili na facebook stranici Asocijacije.\nFestival „Na sopstveni pogon“ traje do kraja meseca septembra i pored najavljenog programa uključuje i održavanje redovne godišnje skupštine Asocijacije u Subotici gde će se gostima i publici predstaviti nekoliko lokalnih umetničkih inicijativa.\nUz trubače i vatromet završeno ovogodišnje “Leto u parku”


110. Međunarodna konferencija rada u Ženevi | Unija Poslodavaca Srbije\n110. Međunarodna konferencija rada u Ženevi\nOd 27. maja do 11. Juna 2022. predstavnici vlada, zaposlenih i poslodavaca iz 187 zemalja članica Međunarodne organizacije rada su se sastali da bi razmotrili pitanja od važnosti za svet rada na Međunarodnoj konferenciji rada. Ove godine su se među temama našli bezbednost i zdravlje na radu, šegrtovanje, kao i pitanja socijalne ekonomije. U navedenom periodu je delegaciju Unije poslodavaca Srbije predvodio Boško Savković, generalni sekretar.\nUnija poslodavaca Srbije je aktivno pratila temu Šegrtovanje, s obzirom da je učestvovala u pripremi Nacrta zakona o radnim praksama i bliskosti ovih tema.\nDiskusija treba za ishod da ima usvajanje standarda, pa će se ova tema razmatrati na Konferenciji i tokom 2023. godine, kada će standard i biti usvojen. Ove godine je postignut dogovor da usvojeni standard bude Preporuka, a ne Konvencija, kao i da se instrument neće odnositi na one koji pohađaju praksu u školama bez sticanja licence i one koji su na stažiranju posle završenih studija.\nKomitet za opšta pitanja je razmatrao dve važne tačke:\nizmene Konvencije o radu moreplovaca – odluka se zasnivala na prethodno usvojenim izmenama tokom Specijalnog tripartitnog sastanka održanog tokom maja sa namerom da se poboljšaju uslovi života i rada moreplovaca. Rezultat jedinog glasanja održanog tokom ovogodišnje Konferencije je bio taj da su predložene izmene usvojene ogromnom većinom.\nuključivanje bezbednosti i zdravlja na radu u Deklaraciju o fundamentalnim principima i pravima na radu– u okviru dogovorenih izmena, delegati poslodavaca uspeli da se izbore za dopunu Deklaracije koja definiše odgovornost za bezbednost i zdravlje kao zajedničku odgovornost koju snose sva tri socijalna partnera. Takođe je uspešno uvedena završna klauzula na osnovu koje se izmene Deklaracije ne odnose na postojeće međudržavne trgovinske i investicione sporazume. S druge strane, sindikati su uspeli da obezbede da se izmenom u spisak fundamentalnih konvencija uključi i Konvencija 155 Bezbednost i zdravlje na radu koja je, po mišljenju poslodavaca suviše tehnička.\nTokom učešća na Konferenciji, održani su i zasebni sastanci sa predstavnicima poslodavačkih organizacija iz drugih zemalja u cilju obnove i jačanja direktne komunikacije i saradnje, gde posebno ističemo delegacije Danske, Belgije, Nemačke i zemalja regiona. Delegacija Unije poslodavaca Srbije je takođe prisustvovala svečanoj večeri tokom koje je obeležena stota godišnjica postojanja Međunarodne organizacije poslodavaca, čiji je punopravni član od 2006. godine.


Milorad Dodik je kapitulirao, ali kapitalulaciju nije potpisao pred svojim građanima u Banjaluci već u Beogradu. Da bi predaja ljepše izgledala i da bi se predstavila svojim građanima kao pobjeda, Dodik je u pomoć pozvao Aleksandra Vučića da mu još jednom pokuša dati alibi pred domaćom javnosti. Svima je jasno da je Republika Srpska na koljenima, i da je samopovrijeđeni nervozni predsjednik koji hramlje sa štapom u ruci njena slika u ogledalu. Srpska je toliko iznurena višegodišnjom pljačkom i sistematskim razaranjem i uzurpacijom svih institucija da ni sedam dana nije mogla izdržati bez kredita MMF-a, a njeno otuđeno rukovodstvo moralo je da istakne bijelu zastavu pred ucjenom Fadila Novalića i Denisa Zvizdića.\nIako Njemačka nije obećala nikakva konkretna sredstva i pomoć kako bi se sanirale štetne posledice SSP-a, ne čekajući da Svjetska banka napravi objektivnu analizu posledica SSP-a na domaću poljoprivredu kako je još juče dogovorio sa njemačkim ministrom poljoprivrede, Dodik je naprasno po ko zna koji put pogazio svoju riječ, promijenio odluku i samo 8 dana nakon istorijskog „NE“ Evropskoj Uniji podvjenog repa prihvatio SSP. On nije mogao čekati analize i konkretan dogovor sa Njemačkom i EU jer je i sam priznao da su budžet i kasa prazni, nije smio dopustiti da pred lokalne izbore kasne plate i penzije jer bi to pomoglo građanima da se osvijeste i shvate koliko je ozbiljna situacija, pa je Lažni Mesija pognute glave i spuštenih pantalona po ko zna koji put ponizio Republiku Srpsku i njene građane.\nManipulator svaki poraz preko svojih dvorskih medija pokušava predstavitti kao veliku pobjedu, pa je u Beogradu održana još jedna jeftina predstava u kojoj je Čeda Jovanović iskorišten kao dimna bomba kojom se skreće pažnja javnosti sa suštine. Nekadašnji pobačaj postao je najbliži saveznik koji vandrednim konferencijama za novinare i zajedničkim sjednicama Vlada pomaže Dodiku da preživi još koji mjesec i opere se pred građanima Republike Srpske. Vučić je nedavno Dodiku dao 50 miliona maraka kupujući obveznice sa bratskom kamatom od 5%, a sada mu daje alibi da je tobože na njegovuu sugestiju a ne iz krajnje nužde prihvatio SSP. Poslije samo 8 dana promijeniti odluku o SSP-u, bez ikakvih analiza i garancija Njemačke da će realno nadoknaditi gubitke, kleknuti na koljena pred Novalićem i Zvizdićem je jedno od najvećih poniženja koje je Republika Srpska doživila od otuđenog režima poslednjih godina. Ova situacija je pokazala smiješnim režimske floskule o „boljem entitetu“ jer je Federacija, uprkos brojnim unutrašnjim problemima, trvenjima i komplikovanoj administraciji, ipak mogla da odbije MMF i preživi bez novog kredita dok je rukovodstvo Republike Srpske isti dan počelo da cvili o navodnoj ugroženosti i hibridnom ratu koji navodno zapad vodi protiv režima. Srpska jeste ugrožena, ali prije svega od otuđenog režima koji je vodi propast već 10 godina.\nDodikova beogradska kapitulacija potpuno je skinula masku sa lica Aleksandra Vučića koji od završetka izbora 2014. prikriveno, a sada već i otvoreno podržava Dodika i pruža mu slamku spasa u teškim situacijama. To potvrđuje i Vučićeva najava da će pred izbore posjetiti Hercegovinu, a cilj je očigledno da Vučić pomogne Luki Petroviću da pobijedi u trci za gradonačelnika Trebinja. Lukin brat Rade Petrović predsjednik je SNS-a na Čukarici i vrlo važan funkcioner Vučićeve stranke u Beogradu, dugo vremena u Narodnoj banci radio je skupa sa Vučićevim ocem Anđelkom i često ga dovodio u Trebinje, pa je svima jasno da se preko ove privatne linije pokušava organizovati njegova posjeta Hercegovini, sastanci sa Grigorijem i njegovom ekipom kako bi se prikrivenom kampanjom, lažnim patriotizmom slikanjem i govorima pomoglo Luki.\nČudna je igra i ponašanje Vučića jer je svjestan da Dodik vodi Republiku Srpsku u propast, a svojim lošim potezima Vučić samo dodatno produžava agoniju u Republici Srpskoj i njene građane dovodi u sve težu situaciju. Dodik je nedavno molio srpskog premijera da mu prebaci 50 miliona kupovinom obvenica kako bi preživio do izbora ali ni to nije bilo dovoljno pa je Lažni Mesija morao da kapitulira pred MMF-om, Zvizdićem i Novalićem. Vučić svojim potezima već dugo vremena zabada nož u leđa opoziciji u Republici Srpskoj odbacujući ljude koji su mu pomagali dok je bio opozicionar, istovremeno pružajući podršku konvertitu koji ga je godinama oštro napadao i nazivao pobačajem. Dodikova politika stalnog konflikta koja mu pomaže da skrene pažnju javnosti sa najvažnijih životnih problema potpuno je suprotna Vučićevoj pomirljivoj politici regionalne stabilnosti i privrednog razvoja.\nDodik je tokom preduge političke karijere vješto koristio, zloupotrebljavao a kasnije odbacivao Miloševića, Koštunicu, Đinđića i Tadića, a ne treba sumnjati da li bi zabio nož u leđa i Vučiću ako mu se ukaže prilika i ako bi od toga imao koristi. Imajući u vidu kakve je posledice imalo Miloševićevo miješanje u odnose između Milana Martića i Dragana Babića, ili podrška Biljani i dovođenje Dodika na vlast 1998., Vučić bi trebao biti mnogo oprezniji i prestati da svojim potezima dijeli braću preko Drine. Možda mu slikanje sa Dodikom donese koji dnevno-politički poen jer već dio javnosti u Srbiji obmanut kontrolisanim medijima nažalost ima pogrešnu percepciju da je Dodik Srbin i patriota, ali dalekosežno Vučić od toga može imati samo negativne posledice.\nNebojša Vukanović na Herceg TV – prilog o dobijenim sporovima sa RiTE Gacko


Jasmina Ristić izabrana za predsednicu NAUZR za Pčinjski okrug - VOM\nNaslovnaVestiDruštvoJasmina Ristić izabrana za predsednicu NAUZR za Pčinjski okrug\nJasmina Ristić izabrana za predsednicu NAUZR za Pčinjski okrug\nponedeljak, 8. oktobra 2018 : 22:50\nJasmina Ristić, glavna sestra Zdravstvenog centra u Vranju izabrana je za predsednicu Nacionalne asocijacije udruženja zdravstvenih radnika Srbije (NAUZR) za Pčinjski okrug.\nU izjavi za VOM kaže da je počastvovana imenovanjem u ovom strukovnom udruženju, ali da oseća i vrstu obaveze prema svojim kolegama.\nMedicinske sestre čine jedan bitan i nezamenljiv stub medicine. Razvoj i edukacija sestara direktno utiče na kvalitet zdravstvene zaštite. Moja misija kao predsednika NAUZR za Pčinjski okrug je podizanje svesti o važnosti sestrinstva kao profesije, izgrađivanje lika medicinske sestre kao profesionalca ciji je uticaj na pacijenta od izuzetnog značaja – kaže Jasmina Ristić.\nOna dodaje da poseban akcenat stavlja na na razvoj sestara u profesionalnom i akademskom smislu.\nPlaniram da Dan sestrinstva 12. maj bude obeležen u Vranju. Biće to izuzetna prilika da se u Vranju okupe brojna zvučna imena iz zdravstva. Prilika da se zmene iskustva i da se ljudi upoznaju sa kolegama iz cele Srbije – dodaje Ristić.\nRistićeva ne negira da treba puno raditi na promeni svesti i ophođenju sapacijentima, ali sa druge strane želi da se sestre školuju , da posećuju kongrese , da budu poštovane zbog svog znanja koje će stalno nadogradjivati .\nŽelim da podignem svest kod njih samih da mogu da napreduju i da ce se njihov trud vrednovati – kaže na kraju glavna sestra Zdravstvenog centra u Vranju.\nNacionalna asocijacija udruženja zdravstvenih radnika Srbije je dobrovolјna, nevladina, nedobitna, strukovna organizacija sa statusom Saveza udruženja,organizovana radi ostvarivanja cilјeva u oblasti promovisanja medicinske struke i nauke i edukacije svih profila zdravstvenih radnika. Savez deluje u oblasti strukovnog organizovanja svih profila zdravstvenih radnika i saradnika Srbije.\nPrethodni tekstIN MEMORIAM: Negovan Stanković\nSledeći tekstMinistar Zoran Đorđević izrazio saučešće zbog smrti Negovana Stankovića


Sa ciljem da pronađemo odgovore na ova i mnoga druga pitanja koja se tiču elektronskog poslovanja u Srbiji, razgovarali smo sa knjigovođama koje već dana koriste sve prednosti digitalizacije kako bi klijentima ponudili sigurna i brza rešenja.\nJasno je da Srbija i dalje kaska za razvijenijim zemljama Evrope kada je digitalno knjigovodstvo u pitanju. Međutim, činjenicu da i ovde postoje pozitivni primeri potvrdili su nam Marija Đorđić (Experta) i Milan Trbojević (Knjiški moljac).\n“Samo knjiženje poslovnih promena je gotovo potpuno digitalizovano. Danas se taj posao obavlja u računovodstvenim softverima. U odnosu na raniji period, praksa se razlikuje u tome što određeni broj kolega knjiži na osnovu dokumentacije u papiru, a zapise iz programa štampa i čuva u papirnoj formi”, ocenjuje na početku Marija.\nNjen kolega Milan sa druge strane dodaje kako je posao knjigovođa jednom rečju digitalizovaniji, ali ne potpuno digitalizovan – kako bi se stvorilo kompletno online knjigovodstvo.\nPouzdani e-servisi doprinose i bržem poslovanju\nNije tajna da mnoge knjigovođe idu par koraka dalje u procesu digitalizacije, tačnije da promene evidentiraju na osnovu elektronskih ili digitalizovanih dokumenata. Đorđić napominje da digitalizacija ima brojne prednosti i zbog toga će prirodno u godinama koje dolaze zahvatiti nove segmente poslovanja.\nJasno je i da se digitalizacija ističe kao jedan od važnijih ciljeva državne administracije. Ako tome dodamo da skoro sve poreske prijave koje pravna lica i preduzetnici u ovom trenutku predaju elektronskim putem, ne može se osporiti nastojanje da se ovaj cilj ostvari. Marija pak naglašava da prostora za poboljšanje svakako ima:\nAko izuzmemo početne napore koje svaka promena sa sobom nosi, mislim da je danas svima lakše – firmama i državi pre svega, a u mnogim segmentima i računovođama. Elektronski servisi su brži, stalno dostupni, unificirani, tačnije programirani da slede uvek isto pravilo – za razliku od različitih postupanja “od šaltera do šaltera” koji mogu da se sretnu u praksi. No, prostora za poboljšanje svakako ima.\nIpak, pitanje je koliko su takvi servisi pouzdani budući da se često dešava da isti ne funkcionišu – posebno u momentima kada im pristupa veliki broj korisnika. “To za nas kao korisnike znači gubitak vremena i nemogućnost da ispunimo zahtev klijenta, što nije dobra stvar”, kaže nacaša sagovorni, dodajući da ponekad poteškoće stvara nekompatibilnost nekih programa i alata koje knjigovođe koriste, a za koje je predviđeno da rade zajedno:\nRecimo, elektronski potpisi nekih sertifikacionih tela rade besprekorno, dok se sa drugim redovno “mučimo”. Knjigovođama su ove šeme već poznate, pa se prvo konsultujemo sa kolegama kada sistemi “zakažu”.\n“S vremena na vreme se dešava pad servisa, te je onemogućen rad u tim trenucima. To vidim kao dečije bolesti sistema e-uprave koji je u nastajanju”, podseća Trbojević, te se nada će se to prevazići i svesti na minimalnu meru.\nPreduzetništvo zvuči cool, ali upoznajte se sa sitnim printom\nPostavlja se i pitanje u kom segmentu kaskamo kada govorimo o e-poslovanju na prostoru Srbije? Milan smatra da ovde postoji nekoliko segmenata, među kojima su:\nkoraci ka potpunoj digitalizaciji poslovanja,\nuvođenje online kasa kako bi i fiskalni računi mogli biti online,\nuvođenje “online šaltera” gde bi se umesto poštom ili lično, dokumenti poreskoj upravi dostavljali putem digitalnih kanala.\n“U svim važnim operacijama u našoj delatnosti, digitalizacija je otpočela”, smatra Marija, dodavši da kaskanje postoji u pojedincima koji iz nepoverenja ili navike ne prihvataju digitalnu formu kao ravnopravnu papirnoj (analognoj). Prema njenim rečima, poželjno bi bilo da sledeći korak obuhvati druge obrasce i dokumentaciju koja se razmenjuje sa Poreskom upravom (trenutno se elektronski predaju samo poreske prijave i pojedini prilozi):\nNa primer, ukoliko izlazite iz sistema PDV-a, poresku prijavu podnosite elektronski, ali do kraja meseca morate predati i zahtev za brisanje u papirnoj formi. Ukoliko bi bilo omogućeno elektronsko podnošenje ovog jednostavnog obrasca, privreda bi uštedela vreme na jedan odlazak u Poresku upravu a inspektori veliki broj poseta od strane privrednika i knjigovođa.\nIpak, bez obzira na olakšice koje digitalizacija uvodi u svet poslovanja, preduzetnici u Srbiji i dalje prave određene greške koje predstavljalju prepreke za dalji razvoj biznisa. Prema rečima naših sagovornika, jedni od najčešćih propusta su njihova slaba informisanost o procesu vođenja knjiga, ali i polaganje računa bez bilo kakve identifikacione oznake lica koje je račun izdalo – stoga na te stvari treba obratiti posebnu pažnju.\nVeštačka inteligencija u službi vođenja knjiga?\nVeć neko vreme se govori o inicijativama koje Srbija razvija kako bi dodatno digitalizovala procese knjigovodstva. Milan nam nešto detaljnije otkriva o čemu je tačno reč:\nOno što treba napomenuti jeste da se ukidaju nepotrebni obrasci gde su knjigovođe ustvari bili posrednici između dve državne institucije. Digitalizuju se gotovo sve poreske prijave, a najavljeno je da će svako moći da proveri koliko poreza i doprinosa duguje. Ono što bi moglo bolje da se digitalizuje jeste Uprava javnih prihoda koja je nekada bila i deo poreske uprave, a sada je ona zasebna.\n“Nedavno su na portalu ePorezi unete poreske prijave poreza na nasleđe i poklon i poreza na prenos apsolutnih prava”, podseća Marija.\nSve ovo govori u prilog činjenici da će vremenom više ljudi obaviti poslovne obaveze ako im se taj zadatak uz pomoć tehnologije učni lakšim, te da su knjigovođe aktivni nosioci digitalizacije, iako se više priča o pojedincima koji joj se odupiru.\nNa kraju, nameće se jasan zaključak naših sagovornika koji se u velikoj meri zasniva na tome da bi digitalizacija u razmeni papira i informacija i veća implementacija veštačke inteligencije mogli da u potpunosti stvore “digitalnog knjigovođu”. Na taj način bi zamenili one analogne, kako kaže Marija, kojima je potreban odmor od brojnih obaveza, procedura i česte izmene zakona.


Policijski sindikat Srbije: Stefanović da se bavi problemima policije\nProtest sindikata / Foto: FoNet/Marija Đoković\nUmesto da napada policajce preko televizije, ministar unutrašnjih poslova bi trebalo da se bavi njihovim problemima, saopštio je Policijski sindikat Srbije u nedelju. Ovo saopštenje je došlo nakon što je Stefanović na TV Pink ocenio da na protestu održanom u subotu, 7. oktobra, nije iznet nijedan konkretan zahtev, već da su iznete samo “političke floskule“.\n“Stefanoviću ne smetaju korupcija u državi i haos u MUP Srbije, ali mu smeta što je (predsednik sindikata Veljko) Mijailović na protestu nosio jaknu ‘vijetnamku’. To upravo pokazuje odnos vlasti prema sindikatima, ali i građanima Srbije. Dok Mijailović posle 30 godina rada u policiji i ratovanja za Srbiju, danas nosi ‘vijetnamku’, dotle ministar Stefanović, koji nikada u životu nije radio već se 20 godina samo bavi politikom, pojavljuje isključivo u firmiranim odelima i živi u svojoj vili na Bežanijskoj kosi. Postavljamo zato pitanje, ko je tu dobitnik tranzicije, Mijailović i policajci ili ministar Stefanović?”, navodi se u saopštenju tog sindikata, a prenosi Beta.\nPodsetimo, 7. oktobra je održan zajedniči protest Policijskog i Vojnog sindikata Srbije pod nazivom “Vratite nam državu“, na kom je zatražena smena Nebojše Stefanovića i Aleksandra Vulina i “svih onih koji umesto za državu i narod, rade za partijske interese”.\nProtest protiv nezavisnosti KatalonijeRevidirano poslovanje Agrokora – gubitak od 440 miliona evra u 2016.


Ubisoft nas podseća na istoriju Assassin’s Creed serijala (Video) - PLAY!\nUbisoft nas podseća na istoriju Assassin’s Creed serijala (Video)\nUbisoft je otpočeo seriju video klipova koji će nas podsetiti na istoriju Assassin’s Creed serijala.\nPrva igra u serijalu koja je izašla 2007-e je tema prvog videa. Kako se čini, Ubisoft je pokrenuo ovaj serijal kako bi nas podsetili da je svaka igra donosila po nešto novo, verovatno usled zabrinutosti jednog broja fanova da će predstojeći Assassin’s Creed: Syndicate koji nam stiže krajem godine i previše odstupiti od ustaljene formule.\nSa druge strane, ne mali broj gamera smatra de je Assassin’s Creed serijal već uveliko zreo za nešto novo. Bilo kojoj od ove dve grupe da pripadate, ako ste fan serijala, evo lepe prilike da se podsetite kako je sve počelo:


BEOGRAD - U Srbiji ima 2,7 miliona korisnika društvenih mreža i po broju korisnika ona se nalazi na 43. mestu na svetskoj rang listi.\nOvaj podatak pokazuje da je veliki deo populacije u Srbiji orjentisan na moderne tehnologije, rečeno je na skupu "Novi trendovi u razvoju informacionih sistema".\nTradicionalni naučno-stručni skup "Informatika" je Društvo za informatiku Srbije i ove godine organizovalo po 38. put u Beogradu, a otvorila ga je državni sekretar za Digitalnu agendu Jasna Matić.\nOna je podsetila na aktivnosti koje je do sada realizovalo ministarstvo za telekomunikacije i informaciono društvo i nameru da se još intenzivnije radi na razvoju "eUprave", uvođenju elektronske sednice Ustavnog suda, širenju širokopojasnog Interneta, digitalizaciji škola, uvođenju digitalne televizije.\nBilo je veoma dragoceno što su informatički stručnjaci i njihove asocijacije podržavali i aktivno učestvovali u realizaciji svih ovih aktivnosti, zaključila je Matićeva.\nNa skupu su istaknuti domaći naučnici i eksperti iz oblasti informatike predstavili neka najnovija dostignuća u primeni informacionih i komunikacionih tehnologija.\nDruštvene mreže, a posebno "Linkedin", imaju pored već poznate uloge u razvoju komunikacije među ljudima i sve veću ulogu u poslovanju jer se koriste za marketing, oglašavanje i poslovnu komunikaciju.\nDamir Baralić je prikazujući nove funkcionalnosti portala "eUprava" najavio da će one obuhvatiti: uvođenje višejezičnosti, sistem "eZakazivanje", sistem "ePlaćanje", notifikacije putem "sms" poruka, "eIsporuke", "eAnkete" i ostalo.\nNove funkcionalnosti će biti dostupne do kraja juna ove godine.\nSada na portalu www.euprava.gov.rs već postoji oko 300 elektronskih servisa koji stoje na raspolaganje građanima i preduzećima.\nPročitano: 1878 puta


Popović:Vladina Kancelarija za saradnju sa Rusijom prioritet (video) – ZoomUe\nPopović:Vladina Kancelarija za saradnju sa Rusijom prioritet (video)\nby branko · 16 априла, 2016\nUŽICE-Jedan od prioriteta Srpske narodne partije u novoj Vladi biće osnivanje Kancelarije za ekonomsku saradnju sa Ruskom federacijom,poručio je lider ove partije Nenad Popović u Užicu.\n“Srbija je jedina zemlja koja ima mogućnost da na rusko tržište izvozi robu bez carine i zato su srpski proizvodi na tom tržištu jeftiniji za 20 do 25 odsto.Veliki broj poljoprivrednika koristi ovaj potencijal,ali nemaju još uvek institucionalnu podršku države,koja je od ključnog značaja za veći obim izvoza”,naglasio je Popović.\nOn je istakao da dve kancelarije za saradnju sa Ruskom federacijom na Zlatiboru i Užicu do sada nisu imale veće rezultate,osim u turističkom smislu.\n“Rezultati na lokalnom nivou ne mogu da imaju takav efekat na što bi ga imala kancelarija na republičkom nivou.Čak nije dovoljno iskorišćen ni potencijal privlačenja turista u zlatiborski kraj”,naglasio je Popović.\nOn je rekao da Srbija treba da radi ono što i sve zemlje u Evropskoj uniji,koje obavezno imaju neku vrstu institucionalne saradnje sa Rusijom.\nSrpska narodna partija na predstojećim parlamentarnim izborima je nastupa u koaliciji sa Srpskom naprednom strankom,a u Užicu sa Demokratskom strankom na lokalnim izborima.\nVrtlog dobrih vibracija na Zlatiboru (VIDEO)\nNext story Poraz kad mu vreme nije (video)\nPrevious story Težina lanaca 2 u GKC-u


HRKALOVIĆKA NAPRAVILA HAOS NA SUDU: Pomenula ovog političara, OTKRILA ŠOKANTNE DETALJE - Sloboda Online\nHRKALOVIĆKA NAPRAVILA HAOS NA SUDU: Pomenula ovog političara, OTKRILA ŠOKANTNE DETALJE\nAutor: Urednik 27. Aprila 2022.\nSuđenje bivšoj državnoj sekretarki MUP Dijani Hrkalović pred Specijalnim sudom nastavlja se danas, a njen advokat Vladimir Đukanović pozvao je da se kao svedok, pored ostalih, pozove bivši ministar policije, a sada odbrane Nebojša Stefanović.\nĐukanović je na početku suđenja krenuo svoje iznošenje odbrane, rekavši da je ovo politička optužnica.\n„Osporavam sve navode optužnog predloga, ovo je politička optužnica, koja se zasniva na tome da je neko nekome nešto usmeno naredio, a da niko nije video niti čuo tu naredbu. Ceo optužni predlog napisan je na osnovu iskaza drugookrivljenog, bez ikakvog dokaza. Nijedan svedok iz prvog dela optužnice nije pomenuo prvookrivljenu, već druge koji bi trebalo da bude ne saslušani, nego na optuženičkoj klupi. Bivši ministar unutrašnjih poslova Nebojša Stefanović morao bi biti na optuženičkoj klupi, a on čak nije pozvan ni za svedoka. Naš predlog je da se pozove za svedoka“, rekao je Đukanović.\nDrugi predlog je da bude pozvana bivša viša javna tužiteljka Nataša Krivokapić jer se navodi u optužnici da je njoj rečeno, a vezano za ubistvo Vlastimira Miloševića da se, ako joj nešto nije jasno, obrati ministru unutrašnjih poslova.\nTakođe, treći predlog Đukanoviće je da se pozove bivši direktor MUP Vladimir Rebić.\nU postupku koji se protiv nje vodi u Specijalnom sudu u Beogradu zastupa je funkcioner Srpske napredne stranke (SNS) Vladimir Đukanović, nakon što su njeni dotadašnji branioci, advokati Sead Spahović, Nenad Tasić i Ahmed Delimeđac otkazali joj punomoćje.\nHrkalović je svojevremeno bila najbliža saradnica ministra policije, sada odbrane, Nebojše Stefanovića.\nNjen odlazak iz MUP 2019. godine obavijen je velom misterije i do danas nisu poznati razlozi njenog odlaska sa tako visoke funkcije.\nPodsetimo, osim nje, za zloupotrebe položaja optuženi su nekadašnji načelnik Službe za specijalne istražne metode Dejan Milenković kao i Milorad Šušnjic, bivši načelnik PU Novi Sad.\nŠOK: Predsednik pogođenom paradajzom, SCENA POSTALA HIT POBUNE NARODA (VIDEO)\nVUČIĆ HAPSI SVOG MINISTRA: Zbog njega ima udar stranaca, EVO KADA MU PLANIRA STAVITI LISICE NA RUKE\nBELIVUK UZDRMAO SRBIJU: Na suđenju rekao novu stvar o VUČIĆU, A ONDA POMENUO PUCANJE NA LJUDE\nPOBUNA U POŠTAMA SRBIJE: Nezadovoljni poštari zaustavili rad, SPREMNA BLOKADA PROTIV VUČIĆA\nUrednik 4. Marta 2022. 23. Maja 2022.\nALARM UPALJEN! PANIKA U PRIŠTINI, PRIVIĐA IM SE RAT: „Srbija ima vojne planove za Kosovo, MiG-ovi 29 leteli ka našoj granici“


70 VOLONTERA uspješno završilo obuku ZA GAŠENJE POŽARA | Radio Trebinje\n23 februara 2019, 10:56 PM\n10. jula 2018., 13:28\nTREBINJE │ U Gradskoj upravi danas su dodijeljeni sertifikati za više od 70 volontera koji su prošli obuku za gašenje požara na otvorenom prostoru.\nObuku, koja je podrazumijevala teoretski i praktični dio, proveli su pripadnici Teritorijalne vatrogasne jedinice Trebinje, a u organizaciji Javne ustanove „Ekologija i bezbjednost“.\nStevan Bekan, direktor „Ekologije i bezbjednosti“ je istakao da je cilj obuke obezbijediti dovoljan broj obučenih ljudi koji će, ukoliko bude potrebe, profesionalcima pomoći pri gašenju požara i u slučaju drugih elementarnih nepogoda na području Trebinja.\n„Preko 70 volontera biće u timu koji će moći da pruže podršku profesionalnim jedinicama. Njih ćemo rasporediti u manje operativne grupe tako da možemo efikasno djelovati kada bude potrebno“, rekao je Bekan.\nVolonterima, koji su se prijavili za ovaj posao preko mjesnih zajednica, Grad Trebinje će obezbijediti novčanu nadoknadu.\nTripo Ćuk, komandir Vatrogasne jedinice Trebinje je naveo da im mnogo znači što mogu, ukoliko bude neophodno, računati na dodatnu pomoć u gašenju požara.\n„Obuka je trajala petnaestak dana, mislim da su volonteri dobili dovoljno znanja, neću reći i vještina, dok se ne nađu ‘u vatri’, mi tako kažemo. Nadamo se da ove godine neće biti toliko požara, a ako bude potrebno, mi ćemo da ih dodatno obučimo i u tom praktičnom smislu“, pojasnio je Ćuk.\nĆuk je rekao da je početak sezone miran, bez požara, te da se nada da će tako biti i ubuduće.\n„Prošle godine smo već početkom juna bili na požarištima, evo za sada ih nema, nadamo se da će tako i ostati, da neće biti teška sezona kao prošle godine“, dodao je Ćuk.\nOn je naveo da bi početkom narednog mjeseca u Trebinju trebalo da počnu zajedničke vježbe i obuka na helikopteru, koji je Vlada RS nedavno nabavila za potrebe vatrogasne sezone.